Minuri/sinhala-corpus-wikipedia huggingface dataset:
ආරම්භයේ දී, ප්‍රකාශ් රාජ් හට වැදගත් චරිතයක් පිරිනැමුණු නමුත්, පසුව එහි දින සම්බන්ධ ගැටලු හේතුවෙන් ඔහු එය ප්‍රතික්ෂේප කළ අතර පසුව ඒ සඳහා ජෝන් විජේ තෝරාගැනිණි
පසුව තහවුරු වූයේ ප්‍රධාන චරිතයේ බිරිඳගේ චරිතය සඳහා රාධිකා අප්ටේ තෝරාගැනුණු බවයි. ඇය දෙමළ සිනමාවට අවතීර්ණ වූයේ දෝනි (2012) චිත්‍රපටය තුළිනි
මෙහි සහාය චරිතයක් නිරූපණයට දන්සිකා අත්ස්න තැබුවා ය
ස්ටාර් විජේ නාළිකාවේ Airtel Super Singer 3 වැඩසටහනට සහභාගී වීම හේතුවෙන් ප්‍රචලිත වූ රූපවාහිනී නිළියක වන සෞන්දර්යා නන්දකුමාර් මෙහි පසුබිම් චරිතයක් සඳහා තෝරාගැනිණි
රූගත කිරීම්
2015 අගෝස්තු 18 දින, අධ්‍යක්ෂක පා. රංජිත් ට්විටර් ඔස්සේ නිවේදනය කළේ ප්‍රධාන ඡායාරූපකරණය ඉදිරි සතියෙහි ඇරඹෙනු ඇති බවයි. අගෝස්තු 22 මෙය තහවුරු වූයේ Behindwoods විසින් අගෝස්තු 21 දින චෙන්නායිහි AVM ස්ටූඩියෝස්හි දී පැවති ඡායා රූගත කිරීම්වල දර්ශන ප්‍රකාශයට පත් කිරීමත් සමගයි
රූගත කිරීම්වල පළමු අදියර 2015 සැප්තැම්බර් 17 දින විනයාගර් චතුර්තියේ දී චෙන්නායි රුසියානු විද්‍යා සහ සංස්කෘතික මධ්‍යස්ථානයේ දී ආරම්භ විය
සංගීතය

තින්ක් මියුසික් විසින් දෙමළ ප්‍රභේදයේ මෙන්ම, හඬකැවූ තෙලිඟු සහ හින්දි ප්‍රභේද සඳහා ද ශ්‍රව්‍ය අයිතීන් හිමි කරගෙන ඇත
ගීත පහකින් යුත් මුල් දෙමළ ධ්වනිපථ ඇල්බමය 2016 ජූනි 12 දින මුදාහැරිණි
තනූ අනුව, සාමාන්‍යයෙන් රජිනිකාන්ත් රඟන චිත්‍රපට සඳහා හැඳින්වීමේ ගීත ගයන එස්. පී. බාලසුබ්‍රාමණියම් මෙම ඇල්බමය සඳහා දායක කර නොගත්තේ මෙය පටිගත කරන අවධියේ ඔහු නගරයේ නොසිටි බැවිනි
මුදාහැරීම
ලොවපුරා කබාලි දෙමළ භාෂාවෙන් සහ, එහි හඬකැවූ ප්‍රභේද හින්දි, තෙලිඟු, මලයාලම්, සහ මැලේ භාෂාවලින් මුදාහැරිණි
මේ හා සමගාමීව චිත්‍රපටය සිංගප්පූරුවේ සහ ඉන්දුනීසියාවේ ද මුදාහැරීමට නියමිතව තිබිණි
මැලේසියානු මාධ්‍ය සමාගමක් වන මලික් ස්ට්‍රීම්ස් ප්‍රොඩක්ෂන්ස් ඇන්ඩ් ඩිස්ට්‍රිබියුෂන් වෙතින් මැලේසියාව තුළ මුල් දෙමළ ප්‍රභේදය සමගින් මැලේ බසින් චිත්‍රපටය මුදාහැරීමට තීරණය කොට තිබිණි
චිත්‍රපටය තායි සහ චීන බසින් ද හඬකවා හොං කොං සහ චීනයේ මුදාහරිනු ඇතැයි පැවසේ
කබාලි චිත්‍රපටය ප්‍රංශයේ පැරීසියේ ලේ ග්‍රෑන්ඩ් රෙක්ස්හි ද ඉතාමත් උත්කර්ෂවත් අන්දමින් ප්‍රදර්ශනය කෙරෙනු ඇතැයි පැවසේ
අලෙවිකරණය

එයාර්ඒෂියා ඉන්ඩියා සමාගම කබාලිහි නිල සහකරුවකු බවට පත්වීමෙන් පසු, ගුවන් සමාගම සතුව පැවති එයාර්බස් A320 ගුවන් යානයක් චිත්‍රපටයේ තේමාව සහ කබාලි ලෙස සැරසුණු රජිනිකාන්ත්ගේ රුව ඇතුළත් දැන්වීම්වලින් අලංකාර කරන ලදී
මගී ගුවන් යානයක් ඉන්දියානු චිත්‍රපටයක් ප්‍රවර්ධනයට දැන්වීම්ගත කෙරු‍ණු ප්‍රථම අවස්ථාව මෙය විය
චිත්‍රපටයේ තවත් නිල සහකරුවකු වන මුතූට් ෆින්කෝර්ප් නම් ඉන්දියානු මූල්‍ය සමාගම චිත්‍රපටයේ නළුවාගේ රුව රැගත් රිදී කාසි නිපදවී ය
මෙහි ටීසර ට්‍රේලරය 2016 අප්‍රේල් මස මුදාහැරුණු අතර, එය ආසියාව පුරා පුළුල්ව නැරඹීමට ලක් විය
පැය 24කටත් අඩු කාලයක දී මිලියන 5ක ප්‍රේක්ෂක පිරිස්ක එය නරඹා තිබූ අතර, ආසියාවේ වඩාත් නැරඹූ ටීසරය බවට එය පත් විය
මාර්ගස්ථ චෞරත්ව මතභේදය

2016 ජූලි 19 දින, එනම් චිත්‍රපටය ලොව පුරා මුදාහැරීමට දින තුනකට පෙර, චිත්‍රපටයේ චෞර පිටපත් ඩාර්ක්නෙට් ඔස්සේ අන්තර්ජාලයට මුදාහැර ඇති බැව් වාර්තා විය
The Indian Express පුවත්පත වාර්තාකොට තිබුණේ එසේ මුදාහැරුණු පිටපත් ඩාර්ක්නෙට් තුළින් පමණක් ලබාගත හැකි වුව ද, ව්‍යාජ සබැඳි ගණනාවක් අන්තර්ජාලය තුළ සංසරණය වෙමින් පවතින බවයි. චිත්‍රපටයේ නිර්මාණ ශීල්පීන් විසින් මදුරාසි මහාධිකරණය වෙත ගොස් චෞරත්වය පිළිබඳ ඉල්ලා සිටියේ එවැන්නක් සිදුනොවීමට කටයුතු සලසා දෙන ලෙසයි
CBFCහි ප්‍රධානී පාලජ් නිහාලනි විසින් මෙම වාදය සම්බන්ධයෙන් අදහස් පලකොට තිබුණේ මුම්බායේ සිය කාර්යාල මගින් එම මුදාහැරුම සම්බන්ධයෙන් කිසිවක් කළ නොහැකි බවත්, කබාලි දෙමළ චිත්‍රපටයක් බැවින් එය සහතික කරන ලද්දේ CBFCහි චෙන්නායි කාර්යාලය විසින් බවයි. එසේම ඔහු පැවසූයේ එම නිකුතුව චිත්‍රපටයේ බොක්ස් ඔෆීස් එකතුවට එතරම් බලපෑමක් ඇති නොකරනු ඇති බවයි.

දින දෙකකට පසු, 2016 ජූලි 21 දින, චිත්‍රපටයේ මිනිත්තු දෙකක දර්ශනයක් ද කිසිවකු විසින් අන්තර්ජාලය තුළට මුදාහැර තිබිණි
මෙය අනතුරුව වෛරසයක් ලෙස පණිවිඩකාරක ඇප් එකක් වන WhatsApp ඔස්සේ පැතිර ගියේ ය
මෙම කාන්දු වීම පිළිබඳ නිෂ්පාදක කලෛප්පුලි එස්. තනූ සිය ට්විටර් ගිණුම ඔස්සේ ප්‍රකාශ කර තිබුණේ, "පරිගණකය හෝ දුකථනය මගින් පමණක් තලෛවර් දැකීම ඔබට විනෝදාස්වාදයක් ගෙන නොදේවි
චෞරයන්ට ස්තූති කරන්න
අපි එය සිකුරාදා සිට සිනමාහල් තුළින් නරඹමු" යනුවෙනි
The News Minute වාර්තා කොට තිබුණේ ඉංග්‍රීසි මෙන්ම අරාබි උපසිරැසි ද රැගත් මෙම වීඩියෝ පටය මුදාහරින්නට ඇත්තේ ගල්ෆ් රටවල්වලින් විය හැකි බවයි.

චිත්‍රපටයේ මුදාහැරීමෙන් පසුව, සිනමා ශාලාවක දී ජංගම දුරකථනයකින් රූගත කරන ලද චිත්‍රපටයේ වීඩියෝ පට කොටසක් Vimeo වෙක තැපැල් කොට තිබිණි
නමුත් එය පසුව වෙබ්අඩවියෙන් ඉවත් කරන්නට පියවර ගෙන තිබිණි
විකල්ප අවසානය
චිත්‍රපටයේ මැලේසියානු ප්‍රභේදය තුළ කළු පසුබිම මත කබාලි පොලීසියට යටත් වූ බවට පැහැදිළි අවසානයක් සපයා ඇත
මෙම විකල්ප අවසානය යොදන ලද්දේ මැලේසියාවේ චිත්‍රපට වාරණ මණ්ඩලය ලබාදුන් නියෝගයක් අනුවයි. පොලිස් නිලධාරීන් ප්‍රචණ්ඩත්වයට අනුබල දීම පෙන්වීමට අවසර නොදීම එයට හේතුවයි.

විචාරක පිළිගැනීම
කබාලි යනු බැංගලෝරය, මුම්බායි, චෙන්නායි සහ හයිදරාබාද් හා ක්වාලාලම්පූර් වැනි නගරවල ප්‍රේක්ෂකාකර්ෂණයට ලක්වූ චිත්‍රපටයකි
චිත්‍රපටය මිශ්‍ර ප්‍රතිචාර හිමි කරගත්තේ ය
IndiaGlitz විසින් මෙම චිත්‍රපටයට තරු 5න් 3ක ඇගයුමක් ලබාදෙමින් පැවසූයේ එය "ඉතාම වෙනස් රජිනිකාන්ත් අත්දැකීමක්" බවයි. Behindwoods වෙතින් එයට 5න් 2.75ක ඇගයුමක් ලබාදෙමින් කොට තිබුණේ ''රජිනිකාන්ත් වෙනස්ම මානයකින් යුතු වුවත්, කබාලි සෑම දෙනකුටම නොගැළෙපෙන බවයි.''
The Indian Express පුවත්පත චිත්‍රපටයට 5න් 3.5ක් ලබාසෙමින් පැවසූයේ,''රජිනිකාන්ත්ගේ චිත්‍රපටයේ ගෞරවය සහ අන්තර්ගතය බෙහෙවින් අල්ප බවයි.''
චිත්‍රපටයට තරු 5න් 3ක් ලබාදෙන Filmibeat මෙහි සඳහන් කොට තිබුණේ ''කබාලි පිළිබඳ මෑතක දී අසන්නට ලැබෙන අතිශයෝක්ති හිසේ දරාගෙන ඔප සිනමා ශාලාවට ගියහොත් ඔබ කලකිරීමට පත් වේවි'' යනුවෙනි
International Business Times විසින් මෙම චිත්‍රපටයට තරු 5න් 3.5ක් ලබාදෙමින් සඳහන් කොට ඇත්තේ "රජිනිකාන්ත් දේශපාලනික වශයෙන් පහර දෙන චිත්‍රපටයක බබලයි" යනුවෙනි
මතභේදය
ඇතැම් විචාරකයින් විසින් රජිනිකාන්ත් දාලිත් නායකයකු ලෙස නිරූපණය කිරීම හේතුවෙන් චිත්‍රපටයට ප්‍රහාර එල්ලකොට ඇත
චිත්‍රපටය තුළින් අන්‍යයන් විසින් පිළිගැනීම ප්‍රතික්ෂේප කළ දාලිත් කුලය නිරූපණය වේ යැයි පැවසිණි
කෙසේනමුත්, ඇතැම් දාලිත් මෙවලම් හේතුවෙන් එය දාලිත් චිත්‍රපටයක් ලෙස හැඳින්විණි
බොක්ස් ඔෆීස්
පළමු දිනයේම ක ආදායමක් උපයා ගනිමින් කබාලි ලොවපුරා ඉහළම ආරම්භක දින ආදායමක් සහිත දකුණු ඉන්දියානු චිත්‍රපටය බවට පත්වූයේ බාහුබලි
ද බිගිනිං චිත්‍රපටය තබා තිබූ ආදායම් වාර්තා බිඳහෙළමිනි
ඉන්දියානු චිත්‍රපටයක් ලද ඉහළම සතිඅන්ත ආදායම උපයාගැනීමට මෙම චිත්‍රපටය සමත්වූයේ මෙයට සති දෙකකට පෙර සුල්තාන් චිත්‍රපටය තබා තිබූ  ආදායම් වාර්තාව බිඳ හෙළමින් ක ආදායමක් උපයා ගනිමිනි
මතභේදිත දළ ආදායම්
පළමු දින 13 තුළ Financial Express සහ Indian Express වැනි ආයතන කිහිපයක් විසින් ප්‍රකාශිත වාර්තාවල මෙහි බොක්ස් ඔෆීස් දළ ආදායම්  බිලියන 6–6.75 පරාසයේ දැක්විණි
මෙය සෙසු ප්‍රභව විසින් දක්වන ලද ඇස්තමේන්තුවලට වඩා දෙගුණයකටත් වඩා ඉහළ අගයයකි
International Business Times (IBT) සහ Firstpost විසින් මෙම ඇස්තමේන්තු අතිශයෝක්ති බව පවසමින් මෙහි ඇති විංසගතතාව පැහැදිළි කළේ එහි සංගීත සහ චන්ද්‍රිකා විකාශන අයිතීන් වැනි "පූර්ව-නිකුතු ආදායම්"  බිලියන 2ක අගය ද ඇතුළත් කොට ඇති බව පවසමිනි
Firstpost චනා කොට තිබුණේ, "වඩාත් ගතානුගතික ඇස්තමේන්තු මගින් කබාලිහි ආදායම් ලොවපුරා ප්‍රවේශපත් ආදායම් මලික් රුපියල් [බිලියන 3]ක් අවට අගයයක් ලෙස දක්වන බවයි." IBTහි වි‍ශ්ලේෂකයින් විසින් චිත්‍රපටයේ පළමු දින 13 තුළ ලෝකය පුරා දළ ආදායම ක සමස්ත අගයයක් ලෙස දක්වයි. 2016 දෙසැම්බර්යේ Financial Express මගින් ප්‍රකාශිත දත්ත අනුව පෙනීගියේ එහි ඇස්තමේන්තුගත දේශීය ආදායම  කෝටි 215ක් සහ අන්තර්ජාතික ආදයම  කෝටි 262ක්, බවත් එහි සමස්ත ආදායම  කෝටි 477ක් බවත් ය
2017 මැයි මස Forbes සඟරාව මගින් ප්‍රකාශිත දත්ත අනුව එය ඇ
මිලියන 77ක් වන අතර, එය ආසන්න වශයෙන්  කෝටි 494ක් පමණ වේ
ඉන්දියාව
කබාලි චිත්‍රපටය පළමු දිනයේම සියලු භාෂවලින් ඉන්දියාව තුළ ක ශුද්ධ ආදායමක් උපයා ගනිමින් ඉහළම ආරම්භක දින ආදායමක් ලද දකුණු ඉන්දියානු චිත්‍රපටය බවට පත් විය
කබාලි ඉන්දියාව තුළ එතෙක් ඉහළම විවෘත කිරීමේ දින ආදායම වූ  උපයාගෙන සිටි 2015 චිත්‍රපටයක් වූ ප්‍රේම් රතන් ධන් පායෝට මඳක් පසුපසින් විය
මෙය තමිල් නාඩුව තුළ පළමු දිනයේම ක ශුද්ධ ආදායම් සීමාව පසුකළ පළමු දෙමළ චිත්‍රපටය ද වේ
ඉන්දියාව තුළ පළමු සති අන්තයේ ඉපැයීම් අතින් කබාලි මුල් ස්ථානයක පසුවූයේ සියලු ප්‍රභේදවලින් දින තුන්ක ඇතුළත ක ආදායමක් උපයා ගනිමිනි
දින දහයක් ඇතුළත ඉන්දියාව තුළ ක දළ ආදායමක් හිමි කරගැනීමට කබාලි සමත් විය
විදේශ
මෙහි දසවන දිනය වන විට කබාලි ඇ
මිලියන 15.70ක ( කෝටි 105) ආදායමක් උපයාගැනීමට සමත් විය
විදේශයන්හි පළමු දින-සතරේ සතිඅන්තයේ දී චිත්‍රපටය ඇ
මිලියන 11.20ක ( කෝටි 75.27) ආදායමක් උපයා ගැනීමට සමත් වූයේ එතෙක් ඉන්දියානු චිත්‍රපටයක් පළමු සතිඅන්තයේ විදේශ වෙළඳපල තුළ හිමි කරගත් ඉහළම ආදායම් වාර්තාවට හිමිකම් කී ධූම් 3 (ඇ
මිලියන 10.32) චිත්‍රපටයේ ආදායම් වාර්තා අභිබවා යමිනි
අනුගාමී කෘතිය
චිත්‍රපටයේ සාර්ථකත්වයෙන් මඳ කලකට පසු, Forbes සඟරාව සමග පැවති සම්මුඛ සාකච්ඡාවක දී එස්. තනූ පැවසූයේ මෙහි ආරම්භක ප්‍රතිඵල තමන් සිතා සිටි මට්ටම ඉක්මවා ගිය බවත්, චිත්‍රපටයේ අවසානය එහි දෙවන කොටසක් හා සම්බන්ධ බවත් ය
2016 ජූලි 25, ඔහු පැවසූයේ, "අප කබාලි සඳහා විවෘත කූට්‍රපාප්තියක් නිමවූවා
ඒනිසා, අධ්‍යක්ෂක රංජිත් සහ මම මෙම පාතාල නිර්මාණයට දෙවන කොටසක් නිමවීමට ආශාවෙන් සිටිනවා
කෙසේනමුත්, මෙය ඉදිරියට රැගෙන යාමට රජිනිකාන්ත්ගේ අනුමැතිය අවශ්‍යයි
චිත්‍රපටයේ ආදායම් අනුව එය උද්වේගකාරී නැග්මක් බව පෙනෙන අතර, එය සියලු වාර්තා අභිබවා ගොස් තිබෙනවා" යනුවෙනි
2016 අගෝස්තු 29, ධනුෂ් නිවේදනය කළේ වාඩා චෙන‍්නෛ චිත්‍රපටයෙන් පසු සිය ඊළඟ නිෂ්පාදනය අධ්‍යක්ෂණය කරන්නේ රංජිත් විසින් බවත්, එහි ප්‍රධාන චරිතය රජිනිකාන්ත් විසින් නිරූපණය කරන බවත් ය
මෙය මේ දෙදෙනා සමග ඔහුගේ පළමු දායකත්වය වනු ඇත
මෙහි පිටපතේ තොරතුරු මෙතෙක් හෙළී වී නොමැති වුව ද, මාධ්‍ය විසින් සැක පහළ කරන්නේ එම චිත්‍රපටය කබාලිහි දෙවන කොටස විය හැකි බවයි.

ආශ්‍රේයයන්

බාහිර සබැඳි 
 
 

ඉන්දියානු චිත්‍රපට
දෙමළ-භාෂා චිත්‍රපට
2016 චිත්‍රපට
ඉන්දියාවේ සංවිධානිත අපරාධ පිළිබඳ චිත්‍රපට
මැලේසියාවේ රූගත වූ චිත්‍රපට
බැංකොක්හි රූගත වූ චිත්‍රපට
හොං කොංහි රූගත වූ චිත්‍රපට
සන්තෝෂ් නාරායණන්ගේ චිත්‍රපට ස්වර ලිපි නිර්මාණ
2010 දශකය තුළ දෙමළ-භාෂා චිත්‍රපට
මැර චිත්‍රපට
හින්දියෙන් හඬකැවුණු දෙමළ-භාෂා චිත්‍රපට
තෙලිඟු බසින් හඬකැවුණු දෙමළ-භාෂා චිත්‍රපට
මැලේසියාව පසුබිමෙහි නිර්මාණය වූ චිත්‍රපට
ඉන්දියානු ක්‍රියාදාම නාට්‍ය චිත්‍රපට
ඉන්දියානු අපරාධ නාට්‍ය චිත්‍රපට
තායිලන්තය පසුබිමෙහි නිර්මාණය වූ චිත්‍රපට
කබීර් ‍බේඩි (උපත 16 ජනවාරි 1946) යනු ඉන්දියානු රූපවාහිනී සහ චිත්‍රපට නළුවෙකි
ඔහුගේ වෘත්තිය ඉන්දියාව, එක්සත් රාජධානිය සහ බොහෝ යුරෝපීය රටවල් ඇතුළු මහාද්වීප තුනක පැතිර පවතියි
ඔහු ප්‍රධාන වශයෙන්ම චිත්‍රපට, රූපවාහිනී සහ වේදිකා යන ක්ෂේත්‍රවල කටයුතු කරයි
ඔහු වඩාත් ප්‍රකට වූයේ ටාජ් මහල්
ඇන් එටර්නල් ලව් ස්ටෝරි චිත්‍රපටයේ ෂා ජහාන් අධිරාජයාගේ චරිතය නිරූපණය කිරීම හේතුවෙනි
යුරෝපය තුළ ඔහු වඩාත් ප්‍රචලිත වූයේ සැන්ඩෝකන් සුප්‍රකට රූපවාහිනී කෙටි කතාමාලාවේ මුහුදු කොල්ලකරුවාගේ චරිතය සහ 1983 ජේම්ස් බොන්ඩ් චිත්‍රපටයක් වූ ඔක්ටොපසිහි ගෝබින්දා නැමැති දුෂ්ට චරිතය නිරූපණය කිරීම නිසායි
ඉතාලිය තුළ ද ජනප්‍රිය මොහුට චතුර ලෙස ඉතාලි බස හැසිරවිය හැක
ඉන්දියාව පාදක කරගත් කබීර් බේඩි වාසය කරන්නේ මුම්බායිහි ය
2017දී, ඔහු තෙලිඟු ඓතිහාසික චිත්‍රපටයක් වූ ගෞතමීපුත්‍ර සාතකර්ණි චිත්‍රපටයේ නාහපාන නැමැති බටහිර ක්ෂත්‍රප පාලකයාගේ චරිතය නිරූපණය කළේ ය
චරිතාපදානය

මුල්කාලීන දිවිය 
බේඩි බ්‍රිතාන්‍ය යටත් විජිත පාලනයෙන් ඉන්දියාවේ නිදහස දිනා ගැනීම වෙනුවෙන් සටන් වැදුණු සික් පවුලක, උපන් දරුවන් ‍තිදෙනකු අතුරින් අයෙකි
ඔහුගේ පියා වූ බාබා ප්‍යාරේ ලාල් සිං බේඩි පන්ජාබි සික් කතුවරයකු සහ දාර්ශනිකයකු විය
ඔහුගේ මව වූ ෆ්‍රේඩා බේඩි එංගලන්තයේ ඩර්බිහි උපන් බ්‍රිතාන්‍ය කාන්තාවකි
ඇය ප්‍රකට වූයේ ටිබෙට් බුදු දහම වැළඳගෙන පැවිදි වූ ප්‍රථම බටහිර කාන්තාව ලෙසිනි
කබීර් බේඩි සිය අධ්‍යාපනය හදාළේ උත්තරඛාන්ද්හි නයිනිතාල්හි ෂර්වුඩ් විද්‍යාලයෙනි‍
ඔහු සිය උපාධිය හදාළේ දිල්ලියේ ශාන්ත ස්ටීවන් කොලීජියෙනි
පෞද්ගලික දිවිය 
බේඩි සිව් වරක් විවාහ වී ඇති අතර, ඔහුට දරුවන් තිදෙනකු වේ
පූජා, සිද්ධාර්ත් (මියගිය) සහ ඇඩම් එම දරුවන් තිදෙනා වේ
පළමුව ඔහු ඕදිසි නර්තන ශිල්පිනියක වූ ප්‍රොතිමා බේඩි සමග විවාහ විය
ඔවුනගේ දියණිය වන පූජා බේඩි සඟරා/ පුවත්පත් තීරු ලේඛිකාවකි
ඔවුන්ගේ පුත්‍රයා වූ සිද්ධාර්ත් එක්සත් ජනපදයේ කාර්නෙජී මෙලන් විශ්වවිද්‍යාලයේ අධ්‍යාපනය ලද අතර, දිගු කාලයක සිට භින්නෝන්මාදයෙන් පෙළුණු ඔහු 1997 සියදිවි හානි කරගන්නා විට වයස 26කි
ප්‍රොතිමා සමග ඔහුගේ විවාහය දෙදරා යාමත් සමග, ඔහු පර්වීන් බාබි සමග ප්‍රසිද්ධියේ සම්බන්ධයක් පැවැත්වී ය
ඔවුන් කිසිදින විවාහ වූයේ නැත
පසුව ඔහු බ්‍රිතාන්‍ය සම්භවයක් ඇති මෝස්තර නිර්මාණ ශිල්පිනියක වූ සුසෑන් හම්ෆ්‍රීස් සමග විවාහ විය
ඔවුනගේ පුත්‍රයා වන ඇඩම් ජාත්‍යන්තර මෝස්තර නිරූපණ ශිල්පියකු වන අතර, හෙලෝ
කෝන් හේ
චිත්‍රපටය ඔස්සේ ඔහු හින්දි සිනමාට ද පිවිසියේ ය
මෙම විවාහය ද දික්කසාදයකින් කෙළවර විය
1990 දශකයේ, බේඩි රූපවාහිනී සහ ගුවන්විදුලි නිවේදිකාවක වූ නිකී බේඩි හා විවාහ විය
ඔවුනට දරුවන් නොවූ අතර, 2005දී ඔවුහු දික්කසාද වූහ
ඉන් පසුව බේඩි බ්‍රිතාන්‍ය සම්භවයක් සහිත පර්වීන් දුසාන්ජ් සමග සම්බන්ධයක් පැවැත්වී ය
2016 ජනවාරි 15 දින එනම්, ඔහුගේ 70වන උපන්දිනයට දිනකට පෙර කබීර් සිය ‍දිගු කාලීන පෙම්වතිය වූ 41 හැවිරිදි පර්වීන් දුසාන්ජ් හා විවාහ විය
කපීර් බේඩි මියන්මාර රජයට එරෙහි අරගලවලට සහාය දක්වන අතර, එක්සත් රාජධානියේ බුරුම ව්‍යාපාරයේ සාමාජිකයකු ද වේ
මීට අමතරව රොටරි ඉන්ටර්නැෂනල් සවුත් ඒෂියා සංගමයේ ඉගැන්වීම් වැඩසටහන සහ ඉන්දියාවේ හා දකුණු ආසියාවේ සමස්ත සාක්ෂරතා මෙහෙයුම සඳහා සන්නාම තානාපතිවරයකු ලෙස කටයුතු කරයි
වෘත්තිය 
කබීර් බේඩි සිය වෘත්තිය ඇරඹූයේ ඉන්දියානු වේදිකාව තුළින් වන අතර, අනතුරුව ඔහු හින්දි චිත්‍රපට සමග සම්බන්ධ විය
හොලිවුඩ් චිත්‍රපට වෙනුවෙන් දායක වූ ප්‍රථම ඉන්දියානු අන්තර්ජාතික නළුවන්ගෙන් අයකු ලෙස ද බේඩි සැලකේ.

වේදිකා රංගනය 
වේදිකා නළුවකු ලෙස කබීර් ෂේක්ස්පියර්ගේ ඔතලෝ මෙන්ම, ඓතිහාසික ඉන්දියානු රජකු පිළිබඳ කියැවෙන ටුඝ්ලක්, ද වල්චර්ස් වැනි වේදිකා නාට්‍යවල රංගනයෙන් දායක වී තිබේ
ලන්ඩනයේ දී ඔහු ෂැෆ්ටස්බරි රඟහලේ දී එම්. එම්. කේයිගේ නවකථාවේ බටහිර අන්ත සංගීතමය අනුවර්තනයක් වූ ද ෆා පැවිලියන්ස් සඳහා ද දායක විය
2011දී කබීර් ජෝන් මරල් නම් කැනේඩියානු නාට්‍ය රචකා යිසින් රචිත ‘තාජ්’ වේදිකා නාට්‍යයේ ෂා ජහාන් අධිරාජයාගේ චරිතය නිරූපණය කළේ ය
මෙය ටොරන්ටෝවේ ලුමිනේටෝ උත්සවය සඳහා ඉදිරිපත් විය
‍ 2013දී මෙම නාට්‍යය නැවත සලකා බැලීමට ලක්වූ අතර, කැනඩාවේ සති 8ක් බහු-නගර සංචාරයක් සඳහා ද යොදාගැනිණි
චිත්‍රපට වෘත්තිය 
ජේම්ස් බොන්ඩ් චිත්‍රපටයක් වන ඔක්ටොපසි තුළ ඔහු රොජර් මුවර් සමග අවසානය තෙක්ම සටන් වදින දුෂ්ට චරිතයක් වූ ගෝබින්දාගේ චරිතය නිරූපණය කළේ ය
කබීර් 60කට අධික ඉන්දියානු චිත්‍රපට සංඛ්‍යාවක රංගනයේ යෙදී ඇත
ඓතිහාසික වීරකථා චිත්‍රපටයක් වූ ටාජ් මහල්
ඇන් එටර්නල් ලව් ස්ටෝරි තුළ කබීර් විසින් ෂා ජහාන් අධිරාජයාගේ චරිතය නිරූපණය කරන ලදී
ඔහු විසින් ප්‍රධාන චරිත නිරූපණය කළ සෙසු හින්දි චිත්‍රපට අතර රාජ් ඛෝස්ලාගේ කච්චේ ධාගේ, රාකේෂ් රෝෂන්ගේ ඛූන් භාරි මාන්ග් සහ ෆාරා ඛාන්ගේ මේන් හූන් නා යන චිත්‍රපට ප්‍රධාන වේ
කබීර් බේඩි රිතික් රෝෂන් (කයිට්ස්), ගෝවින්දා (ෂෝමෑන්), සහ අක්ෂේ කුමාර් (බ්ලූ) සමග චිත්‍රපට රූගත කොට ඇත
මීට අමතරව ඔහු දීපා මෙහ්තාගේ චිත්‍රපටයක් වූ කාමගාත මාරු චිත්‍රපටයේ රංගනයේ යෙදුණේ අමිතාබ් බච්චන් සහ ජෝන් ඒබ්‍රහම් සමග ය
ඔහු වසන්තබාලන් විසින් අධ්‍යක්ෂණය කළ අරවාන් චිත්‍රපටයේ ද රැඟුවේ ය
කබීර් කොලුම්බියා පික්චර්ස් විසින් ඇෆ්ගනිස්ථානයේ රුසියානු යුද්ධය අලලා නිර්මිත ද බීස්ට් ඔ‍ෆ් වෝ චිත්‍රපටයේ ද රංගනයේ යෙදුණේ ය
මෙය අධ්‍යක්ෂණය කළේ කෙවින් රෙනෝල්ඩ්ස් විසිනි
මීට අමතරව ඔහු ඩේවිඩ් ඩි ඩොනැටෙලෝ සම්මානලාභී මාර්කෝ පොන්ටිගේ Andata Ritorno නම් ඉතාලි චිත්‍රපටය සමග ද සම්බන්ධ විය
රූපවාහිනී වෘත්තිය 
කබීර් ඇමරිකානු රූපවාහිනිය තුළ ද චරිත නිරූපණය කොට ඇති අතර, හෝල්මාර්ක්ගේ අප්‍රිකානු වීර කතාවක් වන ෆෝර්බිඩ්න් ටෙරිටරි, සහ කෙන් ෆොලට්ගේ ඔන් වින්ග්ස් ඔෆ් ඊගල්ස් මෙන්ම රෙඩ් ඊගල් කතාමාලාවන්ට ඔහු දායක වී ඇය
ඔහු NBC නාළිකාවේ ද ලොස්ට් එම්බයර් කතාමාලාවේ ෆ්‍රයර් සෑන්ඩ්ස් නම් චරිතය නිරූපණය කළේ ය
මීට අමතරව කබීර් ඩයිනාස්ටි, මර්ඩර්, ෂී රෝට්, මැග්නම් පී. අයි., හන්ටර්, නයිට් රයිඩර් සහ හයිලෑන්ඩර්
ද සීරීස් යන කතාමාලා සඳහා ද සිය රංගන දායකත්වය සැපයී ය
යුරෝපය තුළ, ඔහුගේ විශිෂ්ටතම සාර්ථකත්වය වූයේ බ්‍රිතාන්‍ය යටත් විජිත සමයේ විසූ සරාගී ආසියානු කොල්ලකරුවකුගේ ප්‍රේමයක් පිළිබඳ කියැවෙන සැන්ඩෝකන් නැමැති ඉතාලි-ජර්මන්-ප්‍රංශ රූපවාහිනී කතාමාලාවයි. මෑතක දී, කබීර් ඉතාලි රූපවාහිනී කතාමාලාවක් වූ RAI ටීවී නාළිකාවේ Un Medico in Famiglia කතාමාලාවේ ද රංගනයේ යෙදුණේ ය
වසරකට අධික කාලයක් කබීර් ප්‍රධාන චරිත නිරූපණයෙහි යෙදුණු ද බෝල්ඩ් ඇන්ඩ් ද බියුටිෆුල් කතාමාලාව රටවල් 149ක බිලියනයකට අධික පිරිසක් නරඹා ඇත
මෙය ලොව දෙවන වඩාත් නැරඹූ රූපවාහිනී වැඩසටහන වේ
ඉන්දියානු රූපවාහිනියේ ඔහු සතුව ඔහුගේම සිනමා සංවාද වැඩසටහනක් වන"Director's Cut" නැමැති කොටස් 13කින් යුත් විශේෂ වැඩසටහන තුළින් රටේ ප්‍රමුඛ අධ්‍යක්ෂකවරුන් සමග සම්මුඛ සාකච්ඡා ඉදිරිපත් කෙරෙයි
රූපවාහිනියේ ඔහු ලද සාර්ථකත්වය 2013දී ඉන්දියාවේ හෙඩ්ලයින්ස් ටුඩේ සහ ආජ් තක් යන පුවත් කාළිකාවන්හි සම්මාන ලද වැඩසටහන් වූ “Guns and Glory
The Indian Soldier” සහ “වන්දේමාතරම්” තුළින් පෙනේ
ඉන්දියානු බයිබල් රූපවාහිනී කතාමාලාවක් වන 'බයිබල් කි කහානියා' තුළ බේඩි විසින් යොවුන් සහ වියපත් ඒබ්‍රහම්ගේ චරිතය නිරූපණය කරන ලදී
ගුවන්විදුලි වෘත්තිය 
2007දී ඔහු RAI රේඩියෝ2 නාළිකාවෙන් විකාශය වූ "Chat" වැඩසටහනේ සැන්ඩෝකන් චරිතය නිරූපණය කළේ ය
2012දී ඔහු රේඩියෝ වන් වෙනුවෙන් ඉන්දියාවේ කර්මාන්ත ක්ෂේත්‍රයේ ශූරයන් වෙනුවෙන් 'Women of Gold' සහ 'Men of Steel' යන වැඩසටහන් මෙහෙයවී ය
රචනය 

ටයිම්ස් ඔෆ් ඉන්ඩියා සහ ටෙහෙල්කා වැනි පුවත්පත්වල රටේ සමාජ සහ දේශපාලන විෂයයන් පිළිබඳ දායකත්වයක් සපයන රචකයෙකි, බේඩි
මීට අමතරව ඔහු ඉන්දියානු ජාතික රූපවාහිනියේ එවැනි විෂයයන් පිළිබඳ විවාදයන්ට ද සහභාගී වේ
සුබසාධන 

2017 පෙබරවාරි මස, අනර්තර්ජාතික සංවර්ධන සංවිධානයක් වූ Sightsavers වෙනුවෙන් බේඩි නව ‘සන්නාම තානාපති’ ලෙස කටයුතු කරන බැව් නිවේදනය කෙරිණි
මෙහි කටයුතු භාර ගනිමින් බේඩි පැවසූයේ, "වර්තමානයේ ඉන්දියාව තුළ අක්ෂි සෞඛ්‍යය පිළිබඳ පුළුල් දැනුවත්භාවයක් පවතියි
සයිට්සේවර්ස් විසින් සුවිසල් රටක ජනයාට අක්ෂි ප්‍රතිකාර ක්ෂේත්‍රයේ ලද ජයග්‍රහණයන් වෙත මග පෙන්වයි" යනුවෙනි
සම්මාන සහ නිර්දේශ 
1982 සිට, කබීර් සල රූ කලා සහ විද්‍යා ඇකඩමියේ (ඔස්කා සම්මාන ප්‍රදානය කරන) සහ ස්ක්‍රීන් ඇක්ටර්ස් ගිල්ඩ් යන මණ්ඩලවල සාමාජිකයෙකි
යුරෝපය සහ ඉන්දියාව තුළ ඔහු චිත්‍රපට, වෙළඳ දැන්වීම් සහ ජනප්‍රියතා සම්මාන ගණනාවක් දිනා ඇත
ඉතාලි ජනරජයේ ජනාධිපතිගේ ආඥාව අනුව, 2010 ජූනි 2 දින කබීර් බේඩි හට නිල වශයෙන් නයිට් පදවියක් ප්‍රදානය කෙරිණි
චිත්‍රපට නාමාවලිය

රූපවාහිනිය

ගුවන් විදුලි

හඬකැවීම් චරිත

සජීවී ක්‍රියාදාම චිත්‍රපට

කථන

සාමාජිකත්වය

ආශ්‍රේයයන්

බාහිර සබැඳි 
 
 
 විශේෂ තොරතුරු – "ගෝලීය ඉල්ලීම – කබීර් බේඩි" වේදිකා‍ව මත
 1976 සැන්ඩෝකන් කෙටි කතාමාලාවේ පින්තූර
 2007 කබීර් බේඩි සමග කෙළින් සම්මුඛ සාකච්ඡාව
 2001 ඔක්තෝබර් ෆිල්ම්ෆෙයාර් සමග සම්මුඛ සාකච්ඡාවක්
 1999දී ඉන්ඩියන් එක්ස්ප්‍රස්හි සම්මුඛ සාකච්ඡාවක්
 කබීර් බේඩි 2013 තාජ් රඟහල් සංචාරය පිළිබඳ සාකච්ඡා කරමින්

1946 උපත්
ඉංග්‍රීසි සික්වරුන්
ඉන්දියානු චිත්‍රපට නළුවන්
ඉන්දියානු හඬ නළුවන්
ජීවත්වන්නෝ
ඉන්දියානු සික්වරුන්
පන්ජාබි ජනයා
ඉතාලියේ ඉන්දියානු ප්‍රවාසිකයින්
දිල්ලි විශ්වවිද්‍යාලීය උපාධිධාරීන්
ක්‍යුන්කි සාස් භි කභි බාහු ති (සිංහල
නැන්දණියක ද වරෙක ලේලියකව සිටි නිසා) යනුවෙන් හැඳින්වෙන්නේ 2000 ජූලි 3 දින ස්ටාර් ප්ලස් නාළිකාව ඔස්සේ විකාශය ඇරඹි ඉන්දියානු සෝප් ඔපෙරාවකි
මෙම සම්පූර්ණ කතාමාලාවම හොට්ස්ටාර් වෙතින් ලබාගත හැක
මෙම කථාව ගෙතී ඇත්තේ පරමාදර්ශී ලේලියක වන තුල්සි විරානිගේ දිවියයි
පණ්ඩිත්වරයකුගේ දියණිය වන ඇයව ධනවත් ව්‍යාපාරිකයකු වන ගෝවර්ධන් විරානිගේ මුණුපරාහට විවාහ කරදෙනු ලැබේ
මෙහි ප්‍රධාන චරිතය වන තුල්සි විරානිගේ චරිතය නිරූපණය කරන්නේ ස්මෘති ඉරානි විසිනි
මෙම වැඩසටහන සම-නිෂ්පාදනය කරන ලද්දේ ශෝභා කපූර් සහ ඒක්තා කපූර් විසින් බාලාජි ටෙලිෆිල්ම්ස් නාමය යටතේ ය
මුම්බායි පසුබිමෙහි දර්ශීය ගුජරාති විස්තෘත පවුලක් නිරූපිත මෙම කතාමාලාව ඒක්තා කපූර් සහ ස්ටාර් ප්ලස් ජාලයට ඉහළ සාර්ථකත්වයක් හිමි කරදුන්නේ ය
එය ඉන්දියානු රූපවාහිනියේ අංක 1 වැඩසටහන වූවා පමණක් නොව අනුයාත වර්ෂ අටක් පුරාවට එය ඉහළම TRP අගයයන් හිමි කරගත්තේ ය
මෙම වැඩසටහන සම්මාන ගණනාවක් හිමි කරගත් අතර, ඉන් බොහෝමයක් තුල්සිගේ චරිතය නිරූපණය වෙනුවෙන් ස්මෘති ඉරානි හට හිමි විය
අනුයාත වසර හයක් පුරාවට (2002-2007) මෙම වැඩසටහන ඉන්දියානු ටෙල්ලි සම්මාන උළෙලේ දී හොඳම අඛණ්ඩ කතාමාලාව සම්මානයත්, ඉන්දියානු රූපවාහිනී ඇකඩමි සම්මාන උළෙලේ අනුයාත වසර පහක් පුරා (2001-2005) හොඳම කතාමාලාව (ජනප්‍රිය) සම්මානය ද හිමි කරගත්තේ ය
ශ්‍රී ලංකාවේ සිරස ටීවී නාළිකාව විසින් ක්‍යුන්කි සාස් භි කභි බාහු ති කතාමාලාව සිංහල බසින් හඬකවා මහ ගෙදර යන නාමයෙන් විකාශය කරන ලදී
ඩරි භාෂාවට හඬකැවුණු මෙය ඇෆ්ගනිස්ථානයේ ටොලෝ ටීවී නාළිකාවෙන් ද විකාශය විය
2000-2008 දක්වා කාලය තුළ කථාංග 1833කින් යුතුව විකාශය වූ මෙම වැඩසටහන ඉන්දියානු රූපවාහිනියේ දීර්ඝතම දිනපතා සෝප් ඔපෙරාවන්ගෙන් එකක් ලෙස සැලකිණි
මෙහි අටවන වර්ෂය, එනම් 2008 වන විට, මෙම කතාමාලාව ඉන්දියානු රූපවාහිනියේ ඉහළම වැඩසටහන බවට පත්වූයේ 5.4ක මධ්‍යන්‍ය TRP අගයයක් හිමි කරගනිමිනි
2001දී මෙහි මිහිර් විරානි නම් චරිතය මරණයට පත් වීම ප්‍රේක්ෂකයක්ගේ විරෝධයට හේතු වූ අතර, ඒ නිසා එම චරිතය යළි ගෙන්වීමට සිදු විය
මිහිර් විරානිගේ යලි පැමිණීම හේතුවෙන් මෙම වැඩසටහනට 22.4ක උච්චතම TRP අගයයක් හිමිවූයේ ඉන්දියානු කතාමාලාවක් මෙතෙක් ලබාගෙන ඇති ඉහළම TRP අගය තමන් සතු කරගනිමිනි
මෙය රූගත කිරීමේන පසුව චිත්‍රාගාරය විසින් නාළිකාවට එ‍රෙහිව නඩුවක් ගොනු කරන ලද්දේ 2009 මාර්තු වන තෙක් තමන් සතුව ගිවිසුමක් පැවති බවත්, ආයතනය විසින් තමන්ට සුදුසු ප්‍රවර්ධනයක් ලබානොදුන් බවත් පවසමිනි
මෙම ප්‍රකාශ 2008 නොවැම්බර් මස නිෂ්ප්‍රභ කෙරිණි
කථා සාරංශය
තුල්සි විරානි (ස්මෘති ඉරානි) ව්‍යාපාරික ‍ගෝවර්ධන් විරානිගේ මුණුපුරා වන මිහිර් විරානි සමග ප්‍රේමයෙන් බැ‍ඳෙයි
ඔවුහු විවාහ වෙති
ඔහුගේ පවුල විසින් මිහිර්ට පායල්ව විවාහ කරදීමට තෝරාගෙන තිබුණත්, තුල්සි පවුලේ ලේලිය ලෙස පිළිගැනේ
ඇය ගෞතම් නම් පුතකුට උපත ලබා දෙයි
ඇගේ දෙවන ගර්භනී සමයේ දී සිය නෑනණ්ඩිය (ආර්ති) හට දරුවන් ලැබිය නොහැකි බව ඇය දැනගනියි
තුල්සි ඔවුනට ගෞතම්ව හදාවඩා ගනීමට ලබාදෙන්නට තීරණය කළ ද, ආර්තී සහ ඇගේ සැමියා වන කිරාන් දරුවාව පැහැර ගනියි
තුල්සිට විලි රුදා පහළ වන අතර, ඇය ශෝභා නම් දියණියක බිහි කරයි
මිහිර්ට මස්සිනාවරුන් සිව්දෙනකු වේ
චිරාග් (රූපවාහිනී කර්මාන්තයේ නියැළෙන) සිය මව වන දක්ෂාගේ විරෝධතා මධ්‍යයේ ප්‍රජක්තා විවාහ කරගනියි
සේජල් සහ සුහානි ද විවාහ වන අතර, හේමන්ත් විවාහ කරගන්නේ සිය සහායිකාව වන පූජා ය
වසර විස්සකට පසු, තුල්සි සහ මිහිර් දියණිය ශෝභා සහ හර්ෂ් නම් පුත්‍රයකුට දෙමාපියන්ව සිටියි
සාහිල් සහ තරුන් හේමන්ත් සහ පූජාගේ දරුවන් ය
සිය සැමියාව දික්කසාද කරන සේජල් විරානි නිවසේ සිය දියණිය වන ඉන්දු සමග දිවි ගෙවයි. චිරාග් හට නිවුන් දියණියන් දෙදෙනකු සිටියි
තුල්සි හට ගෞතම් මගහැරේ
හේමන්ත්, පූජා සහ තරුන් ඕස්ට්‍රේලියාව බලා යති
මුම්බායේම දිවිගෙවන සාහිල් පවුලේ ව්‍යාපාරය මෙහෙයවයි. රැකියාව පිණිස චිරාග් එක්ස්ත ජනපදය බලා පිටත්වන අතර, සුහානි නිවසේ ප්‍රීතියෙන් පසුවෙයි
ගෞතම් යළි පැමිණෙන අතර, කිරාන් හට කරිෂ්මා නම් දියණියක වේ
සිය සැබෑ දෙමාපියන් පිළිබඳ දැනගන්නා ගෞතම් විරානි මැඳුර වෙත යළි පැමිණෙයි
ඔහු ව්‍යාපාර කටයුතු සම්බන්ධයෙන් සාහිල් සමග ආරවුල් ඇති කරගනියි
තුල්සි ඔහු‍ගේ විවාහ ගිවිස ගැනීම ගංගා සමග සිදුකරයි
ගෞතම් ටීෂාට පෙම් කරන අතර, සාහිල් පෙම් කරන්නේ ගංගාටයි
නමුත් සාහිල් සහ ගංගා සිය ‍ප්‍රේමය අත්හැර දමන අතර, ගෞතම් සිය මවට අමනාපය දක්වයි. ගංගාව දික්කසාද කරන ඔහු ටීෂා සමග විවාහ වේ
ගංගා සාහිල් සමග විවාහ වේ
ශෝභා ද විවාහ වී සිටියි
ටීෂා සහ ගෞතම් රිය අනතුරකට මුහුණ පාන අතර, එහි දී ටීෂා මියයයි
ගෞතම් දාමිනී සමග විවාහ වේ
දාමිනී සහ ගංගා යන දෙදෙනාම මේ වනවිට ගැබිනියන්ව සිටියි
ගංගාගේ දරුවා උපන් විගස මියයන අතර, දාමිනී ඇයට සිය නිවුන් පුතුන් දෙදෙනාගෙන් අයකු ලබා දෙයි
ගැබිනියකව සිටින ශෝභා මේ වනවිට වැන්දඹුවක බවට පත්ව සිටියි
තුල්සිගේ සොයුරිය වන කේසර් තුල්සි පවසන්නේ හර්ෂ් යනු තුල්සිගේ පුත්‍රයා බවයි. කේසර් තුල්සිගේ දරුවාව වඩාගෙන සිටින විට, ඇගේ සරුවාගේ පියා විසින් දරුවාව පැහැරගෙන තිබිණි
තුල්සිහට හර්ෂ්ව ලබාදෙන කේසර් පවසන්නේ තමන්ගේ දරුවා මියගිය බවයි. තුල්සිගේ පුත්‍රයා වන අංශ් ගුජරාල් අපරාධ ව්‍යාපාරිකයකු වන ආදිත්‍ය ගුජරාල්ගේ (රාජ් මල්හෝත්‍රාගේ අපරාධ සහායකයායි
කේසර්ගේ දරුවාගේ පියායි
) පුත්‍රයා ලෙස හැදී වැඩෙයි
සිය මරණයට පෙර ඔහු සිය පුත්‍රයාව ගුජරාල්ට ලබාදී තිබූ අතර, ඔහු දරුවාව හදාගත්තේ ය
ආදිත්‍ය ගුජරාල් සහ අංශ් එක්ව විරානි පවුලේ දේපළ පැහැර ගැනීමට කුමන්ත්‍රණය කරයි
කරන්ගේ (මන්දිරා කපාඩියා සමග මිහිර්ගේ පුත්‍රයා) මිතුරියක වන නන්දිනීව දැක අංශ් ඇය වෙත ආකර්ෂණය වෙයි
වසර 20කට පසු, සිය සුළු පුත්‍රයා පිළිබඳ දැනගන්නා තුල්සි ඔහුව භාරගනියි
කරන් සිය සැබෑ මවටත් වඩා, තුල්සිට සෙනෙහස දක්වයි. න්නදිනී සහ කරන් පෙම් කළ ද, කරන් ඇයව තුල්සිගේ සැබෑ පුත්‍රයා හට ලබා දෙයි
නන්දිනී නීතියේන බැහැරව අංශ් සමග විවාහ වන අතර, ඔහු ඇයව දූෂණය කරයි
වෛවාහික දූෂණයක් සම්බන්ධයෙන් අංශ්හට ‍චෝදනා නැගේ
නීතීඥ මීරා සිංහානියා තුල්සිගේ මිතරියක බවට පත්වන අතර, ඇය මිහිර්ට ද ප්‍රිය කරයි
පලායන අංශ් නන්දිනීව මරාදැමීමට තැත් කරයි
තුල්සි ඔහුට වෙඩ්තබා මරාදමන අතර, තුල්සිව සිරභාරයට ගැනෙයි
අංශ්ගේ දරුවා දරාසිටින අතරතුර න්නදිනී අනතුරකට මුහුණ දෙයි
එහි දී ඇයව භූමි නම් දියණියක උපත ලබන නමුත්, නන්දිනී කෝමා තත්ත්වයට පත්වේ
භූමි පිළිබඳ බලාගැනීමට සිතා කරන් නන්දිනීගේ සිතුරිය වන ටානියා සමග විවාහ වේ
ගංගාහට ලක්ෂ්‍ය නම් බිළිඳු පුත්‍රයකු සිටියි
වසර තුනකට පසු, ටානියා ගැබ්ගෙන සිටින විට නන්දිනී කෝමා තත්ත්වයෙන් සුවය ලබයි
කරන් සහ නන්දිනී එක්ව ජීවත්වෙති
ඔහු සහ ටානියා විවාහ වී සිටින බව දැනගැනීමෙන් පසු, ඇය ටානියා සහ ඇගේ දරුවාව පිළිගනියි
අද්භූත අයුරින් ආදිත්‍ය ගුජරාල් මියයන අතර, එහි වරද කරන් මත පැටවේ
නන්දිනී මිනීමැරුම පිළිබඳ පාපොච්චාරණය කරයි‍
ඔහු භූමිව පැහැර ගන්නට උත්සාහ දරා තිබිණි
අංශ්හට බිරිඳක (ශ්‍රද්ධා ) සහ පුත්‍රයකු (ඒක්ලව්‍ය) සිට ඇත
ශ්‍රද්ධා මියගොස් ඇති හෙයින් ගෞතම් ඒක්ලව්‍ය හදා ගනියි
සාහිල් සිය විද්‍යාල මිතුරියක වන ත්‍රිප්ති සමග සම්බන්ධයක් ඇති කරගෙන ඇයව විවාහ කරගන්නා නිසා ගංගාට නිවෙසන් පිටව යාමට සිදුවේ
මිහිර්ට පෙම් කරන මීරා මන්දිරා සමග එක්ව තුල්සිට එරෙහිව කුමන්ත්‍රණය කරයි
මිහිර්ගේ මව වන සවිතා මෙම කුමන්ත්‍රණය හෙළි කිරීමට ඉටා ගනියි
මීරා සහ මන්දිරා එක්ව සවිතාව මරණයට පත් කරයි
මීරා තුල්සිට දෝෂාරෝපණය කරන අතර ඇයව නිවසෙන් පලවා හැරෙයි
තවත් වසර විස්සකට පසුව, තුල්සිගේ මුණුපුරු මිණිපිරියෝ වැඩී සිටිති
සිරභාරයෙන් අතුරුදන්ව සිටින නන්දිනී මියගොස් ඇතැයි විශ්වාස කෙරේ
ගංගා පුවලේ අය අතර ආරවුල් ඇති කරවයි. හරිද්වාර්හි සිය හදාගත් දියණිය වන ක්‍රිෂ්ණ තුල්සි සමග සිටින තුල්සි නැවත මුම්බායි වෙත පැමිණෙයි
මීරාගේ වැරදි වැටහීම පහව යන අතර, තුල්සි සිය පවුල සමග නැවත එක්වෙයි
සවිතාව ඝාතනය කිරීම වෙනුවේන මීරාව සිරභාරයට ගැනෙයි
අවසන් කථාංගයෙහි, කහානි ඝාර් ඝාර් කී කතාමාලාවේ පාර්වතී (සාක්ෂි තන්වාර්) පවසන්නේ තුල්සිගේ මුණුපුරා වන පර්ත් (කරන් සහ නන්දිනීගේ දිගු කාලයක් අතුරුදන්ව සිටි පුත්‍රයා) සිටින්නේ තමන් සමග බවයි.

චරිත නිරූපණය

සම්මාන

ඉන්දියානු ටෙල්ලි සම්මාන

ඉන්දියානු රූපවාහිනී ඇකඩමි සම්මාන

ස්ටාර් පරිවාර් සම්මාන

වෙනත්

මේවාත් බලන්න 
 Star India v Leo Burnett
වානිජමය අනුකරණය තුළින් වැඩසටහන ප්‍රකාශන හිමිකම උල්ලංඝනය කොට ඇති බව පැවසෙන අධිකරණ නඩුව

ආශ්‍රේයයන්

බාහිර සබැඳි
 ක්‍යුන්කි සාස් භි කභි බාහු ති සඳහා හොට්ස්ටාර්හි ඇති ගිණුම
 

ඉන්දියානු රූපවාහිනී සෝප් ඔපෙරා
ස්ටාර් ප්ලස් රූපවාහිනී කතාමාලා
2000 ඉන්දියානු රූපවාහිනී කතාමාලා ඇරඹීම්
2008 ඉන්දියානු රූපවාහිනී කතාමාලා අවසන් වීම්
කක්ෂාබු ජනයා යනුවෙන් හැඳින්වෙන්නේ තායිවාන ආදිවාසීන් අතර පසේහ්/කක්ෂාබු ජන වාර්ගික-භාෂාමය සමූහයට අයත් ප්‍රභේදයකි
මේවාත් බලන්න
මිද්දග් රාජධානිය
ෆෝර්මෝසානු භාෂා
තායිවාන ආදිවාසීන්

තායිවාන ආදිවාසීන්
පපෝරා () යනුවෙන් හැඳින්වෙන්නේ තායිවාන ආදිවාසී ජන කොට්ඨාසයකි
ඔවුන් ප්‍රධාන වශයෙන්ම ජීවත් වූයේ තායිචුං සහ තායිවාන බටහිර වෙරළබඩ ප්‍රදේශයේ ය
මිං සහ ක්විං රාජවංශ සමයේ, ලන්දේසි පෙරදිග ඉන්දීය සමාගම පපෝරාවරුන් සමග වෙළඳාම් කොට ඇති අතර, ඔවුන්ගේ දිවිය පිළිබඳ වාර්තා ද තබා ඇත
වැදගත් පපෝරා ජනයා
ජෝලින් ට්සායි (උපත 1980), තායිවාන ගායක-ගීත රචකයකු සහ නර්තන ශිල්පියකු වන මොහු පපෝරා රුධිරය හතරෙන් එකක් දරයි
මේවාත් බලන්න
පපෝරා භාෂාව
මිද්දග් රාජධානිය

ආශ්‍රේයයන්

තායිවාන ආදිවාසීන්
තායිවානයේ ජන වර්ග
ටාඕකාස් () යනුවෙන් හැඳින්වෙන්නේ බටහිර තායිවානයේ තැනිතලා ප්‍රදේශවල ජනවාස වී ඇති ස්වදේශික ජන වාර්ගික-භාෂාමය ජන කොට්ඨාසයකි
ටාඕකාස් භූමි ප්‍රදේශය පිහිටියේ වර්තමාන මියාඕලි ප්‍රාන්තය, හ්සින්චු නගරය/හ්සින්චු ප්‍රාන්තය සහ තායිචුං නගරය අවට ප්‍රදේශයේ ය
ඇතැම් ටාඕකාස් කණ්ඩායම් ක්විං යුගයේ (1683–1895) පැනනැගුණු නොයෙකුත් කැරලි සඳහා සිය දායකත්වය ලබා දී ඇත
ටාඕකාස්වරුන් හැමවිට පාහේ සිය භූමියේ හන් ජනවාසීකරණයට විරෝධය පල නොකළ අතර, ඇතැම් ටාඕකාස් කණ්ඩායම් ටා-චියා මාසු දේවස්ථානය ඉදි කිරීමට ද දායක වී තිබේ
වර්තමානයේ තමන් ටාඕකාස් ජනයා හෝ තායිවාන ආදිවාසීන් යැයි පිළිගැනීමට ඉදිරිපත්ව ඇත්තේ පුලි මධ්‍යම නගරයේ ඉතා සුළු පිරිසක් පමණකි
මේවාත් බලන්න
 තායිවානයේ ජන විකාසනය
 තායිවාන ආදිවාසීන්

තායිවාන ආදිවාසීන්
තායිවොආන් (චීන
大武壠族、大滿族) ජනයා යනුවෙන් හැඳින්වෙන්නේ තායිවානයේ ස්වදේශික ජන කොට්ඨාසයකි
තායිවොආන්වරුන් මුලින් ජනාවාස වී සිටියේ තායිනන්හි කඳුකර සහ ද්‍රෝණි ප්‍රදේශවල, විශේෂයෙන්ම යුචින් ද්‍රෝණියේ ය
එම ප්‍රදේශය තායිවොආන්වරුන් විසින් තමානි ලෙස හඳුන්වන අතර, පසුකාලීනව ජපන් බසින් තමායි (ජපන් කන්ජි
玉井) ලෙසත් සහ චීන බසින් යුචින් (චීන
玉井) ලෙසත් හඳුන්වන ලදී
ඇතැම් විද්වතුන්ට අනුව, වර්තමානයේ තායිවොආන් ජනගහණය විසි දහසකට අධික විය යුතු ය
මෙසේ ඇස්තමේන්තු කොට ඇත්තේ තායිවානයේ ජපන් පාලන සමයේ වාර්තා අනුවයි. ඒ අනුව තායිවානයේ දෙවන විශාලතම පිළිගැනීම-නොලද ස්වදේශික ජන කොට්ඨාසය වන ඔවුහු දෙවැනි වන්නේ මකටාඕ ජනයා පමණි
බොහෝ විද්වතුන් පවසන්නේ මෙම දිවයිනට තායිවානය යන නම ලැබුණේ මෙම ස්වදේශික ජනයාගේ නාමය ඇසුරෙන් බවයි. එයට හේතුව තායිවොආන් යන්නෙහි උච්චාරණය තායිවාන් යන්නට සමාන වීමයි
එසේම තායිවොආන්වරුන් පිහිටුවූ ජනාවාසයක් වන ‍තායෞවැං යන්න ද, තායිවාන් යන්නෙහි හඬට සමාන ය
ඉතිහාසය 
17වන සියවසේ ලන්දේසි වාර්තා අනුව, තායිවොආන් ජනයා ජනාවාස වී සිටියේ යුචින් ද්‍රෝණියේ ප්‍රධාන ප්‍රජා හතරක් ලෙස ය
තෙවොරාන්ග්, හෙවත් තේවොරන්ඝ්, තිවොරන්ඝ් හෝ තෙවුරන්ග් ලෙස උච්චාරණය කෙරේ
මේ අතරට පහත කොට්ඨාස ඇතුළත් ය
ප්‍රධාන තෙවොරාන්ග්
 තායෞවැං (තාජෞහන් ලෙස ද උච්චාරණය කෙරේ)
 ටුසිගිත්
 සියා-උරියේ (හෝ සියාඋරි ලෙස උච්චාරණය කෙරේ)
 වොගාවොන් (හෝ වෞන්ගෝ වෞන්ගෝර් ලෙස උච්චාරණය කෙරේ)
 කපෝආ

මේවාත් බලන්න
තායිවොආන් භාෂාව
තායිවාන ආදිවාසීන්

ආශ්‍රේයයන්

බාහිර සබැඳි 
මහන්රු තායිවොආන්

තායිවාන ආදිවාසීන්
තායිවානයේ ජන වර්ග
අක්සර් 2 යනුවෙන් හැඳින්වෙන්නේ අනන්ත් නාරායණ් මහාදේවන් විසින් අධ්‍යක්ෂණය කරන ලද ඉන්දියානු සංත්‍රාස චිත්‍රපටයකි
මෙම චිත්‍රපටය 2006 චිත්‍රපටයක් වන අක්සර් හි අනුගාමී චිත්‍රපටය වේ
චිත්‍රපටයේ ප්‍රධාන චරිත නිරූපණය කරනු ලබන්නේ ගෞතම් රෝද්, අභිනව් ශුක්ලා, සරීන් ඛාන් සහ මෝහිත් මදාන් විසිනි
චිත්‍රපටයේ සල පෝස්ටරය 2017 අගෝස්තු 4 දින යූටියුබ් ඔස්සේ මුදාහැරුණු අතර, චිත්‍රපටයේ ට්‍රේලරය 2017 අගෝස්තු 28 දින මුදාහැරිණි
2017 නොවැම්බර් 17 දින චිත්‍රපටය මුදාහැරිණි
කථාපුවත
වියපත් බිලියනපතිනියක වන ඛාම්බට්ටා මහත්මියගේ පාලිකාව අද්භූත අයුරින් මියයාමත් සමග, ඇය සිය මූල්‍ය කළමනාකරු වන පැට් හට පවසන්නේ ඉක්මණින් එම පුරප්පාඩුව සඳහා කාන්තාවක සේවයට බඳවා ගන්නා ලෙසයි
නමුත් මුරණ්ඩු ෂීනා රෝයි එම පදවියට පත්වනු ඇතැයි පැට් අපේක්ෂා නොකරයි
ඛාම්බට්ටා මහත්මියට මෙයට වයස්ගත කාන්තාවක් බඳවා ගැනීමට අවශ්‍ය වුවත්, ෂීනාට අවස්ථාවක් ලබාදෙන මෙන් පැට් ඇගෙන් ඉල්ලා සිටියි
සිය පත්වීම යටි අරමුණක් සහිතව ලැබුණු බව ෂීනා නොදනියි
ෂීනාට කැමැත්තෙන් සිටින පැට් හට දැන් අවශ්‍යව ඇත්තේ ඇගේ කැමැත්ත ලබාගැනීම වන අතර, එසේ නොවේ නම් ඇයට රැකියාව අත්හැරීමට සිදු වේ
ෂීනාට ‍තමන්ට සිදුවූ මෙම අකරතැබ්බය මේ වනවිටත් කරදරවලට මුහුණපා සිටින සිය පෙම්වතා වන රිකීට ද හෙළි කළ නොහැකි ය
නමුත් ජීවත්වීමට ඇයට මුදල් ද අවැසි ය
දැඩි විරෝධයකින් පසුව, ෂීනා හට පැට්ගේ කාමුක ආශාවන්ට හිස නැමීමට සිදුවේ
තමන් කාන්තාවන්ව පොළඹවා ගැනීමට සමතෙකැයි සිතා සිටින පැට් අනතුරුව අකරතැබ්බයකට මැදිවන අතර ඔහුගේ රැකියාව මෙන්ම දිවිය ද අන්තරායට ලක්ව ඇත
ෂීනා ඔහුට ඛාම්බට්ටාගේ කැමති පත්‍රය පිළිබඳ දැනගන්නට ඉඩහරින අතර, එය දැනීමෙන් පසු පැට් නිදිවර්ජිතව කාලය ගත කරයි
ඔහු ෂීනා පිළිබඳ සත්‍යය අනාවරණය කරගත්ත ද, එය ඔහුට දැවැන්ත පහරක් වේ
චරිත නිරූපණය
සරීන් ඛාන්, ෂීනා ලෙස
ගෞතම් රෝද්
අභින්ව ශුක්ලා
මෝහිත් මදාන්, බච්චන් සිං ලෙස
ලිලේට් දුබේ, මැඩම් ඛාම්බට්ටා ලෙස
සෝෆියා හායත්
එම්රාන් හෂ්මි (පසුබිම් නිරූපණය)
එස්. ශ්‍රීසාන්ත්

නිෂ්පාදනය

නළුවරණය
ගෞතම් රෝද්, අභිනව් ශුක්ලා, මෝහිත් මදාන් සහ සරීන් ඛාන් මෙහි ප්‍රධාන රචිත නිරූපණය සිදු කරති
එස්. ශ්‍රීසාන්ත් ද මෙම චිත්‍රපටයේ නීතිඥයකුගේ චරිතය නිරූපණය කරයි
රූගත කිරීම්
චිත්‍රපටයේ ප්‍රධාන ඡායාරූපකරණය 2016 ජූලි මස ඇරඹිණි
ධ්වනිපථය

චිත්‍රපටයේ ධ්වනිපථය නිර්මාණය කරන ලද්දේ මිථූන් විසින් වන අතර, පද රචනය සිදුකොට ඇත්තේ සයීද් කද්‍රි විසිනි
ආශ්‍රේයයන්

බාහිර සබැඳි

 
 අක්සර් 2 සඳහා බොලිවුඩ් හංගාමාහි ඇති තොරතුරු

2017 චිත්‍රපට
ඉන්දියානු චිත්‍රපට
ඉන්දියානු සංත්‍රාස චිත්‍රපට
ඉන්දියානු ශෘංගාර චිත්‍රපට
ශෘංගාර සංත්‍රාස චිත්‍රපට
2010 දශකයේ හින්දි-භාෂා චිත්‍රපට
හින්දි-භාෂා චිත්‍රපට
හිඳි බෝධිසත්ත්ව ප්‍රතිමාව (ත්‍රිත්ව මූර්තියක වම්පස පරිවාර ප්‍රතිමාව) (කොරියානු
) යනුවෙන් හැඳින්වෙන්නේ කොරියානු අර්ධද්වීපයේ ජොසොන් රාජවංශයේ, ක්‍රි
ව. 17වන සියවසේ මැද භාගයේ පමණ නිර්මාණය වූ දැවමය බෝධිසත්ත්ව ප්‍රතිමාවකි
රන් ආලේපිත දැව මාධ්‍යයෙන් නිර්මිත මෙම බෝධිසත්ත්ව ප්‍රතිමාව, ශාක්‍යමුණි බුදුන් වහන්සේ හෝ අමිතාභය බුදුන් වහන්සේගේ රුව කේන්ද්‍ර කරගත් ත්‍රිත්ව මූර්තියක පරිවාර ප්‍රතිමා දෙකෙන් එකක් වන්නට ඇතැයි සැලකේ. ප්‍රතිමාවේ බෝධිසත්ත්ව රුවේ දක්නට ඇති උසැති අලංකාර කිරුළ, දිගටි මුහුණ සහ එල්ලා වැටෙන රැලිවලින් සමන්විත චීවරය අනුව මෙම ප්‍රතිමාව බොහෝවිට කොරියාවේ දකුණු ජොල්ලා පළාතේ බෞද්ධ ප්‍රතිමා ගුරුකුලයක නිර්මාණය වන්නට ඇතැයි විශ්වාස කෙරේ
2015 වර්ෂයේ දී මේරි සහ ජැක්සන් බර්ක් පදනම විසින් මෙම ප්‍රතිමාව මෙට්‍රොපොලිටන් කලා කෞතුකාගාරය වෙත ප්‍රදානය කරන ලදී
හැඳින්වීම
මෙම අගනා ප්‍රතිමාව මගින් බෝධිසත්ත්වයන් වහන්සේ කෙනකුගේ රුවක් නිරූපණය වේ
බෝධිසත්ත්වවරුන් මෙලොව සත්ත්වයනට මෝක්ෂය උදා කරලීම උදෙසා මඟ පෙන්වන දයානුකම්පිත උතුමන් ලෙස මහායාන බුදු දහම තුළ සඳහන් වේ
දැවයෙන් තනා රන් ආලේප කරන ලද මෙම ප්‍රතිමාව ක්‍රි
ව. 17වන සියවසේ මැද කාලයේ කොරියානු අර්ධද්වීපයේ ජොසොන් රාජවංශ සමයේ නිර්මාණය වූවකි
ප්‍රතිමාවේ දක්නට ලැබෙන උසැති කිරුළ, දිගටි මුහුණ සහ එල්ලා වැටෙන සේ සැකසී ඇති චීවරයේ රැළි රටාව අනුව මෙම ප්‍රතිමාව කොරියාවේ දකුණු ජොල්ලා පළාතේ බෞද්ධ විහාරස්ථානයක් සඳහා ඉන්ග්‍යුන් (ක්‍රි
ව. 1615–1663 අතර කාලයේ ක්‍රියාකාරී වූ) ‍නම් භික්ෂුවගේ මූලිකත්වයෙන් කටයුතු කළ බෞද්ධ භික්ෂූ මූර්ති කලා ගුරුකුලයක් විසින් නිර්මාණය කරන්නට ඇතැයි අනුමාන කෙරේ
මෙම ප්‍රදේශය එකල කොරියාවේ බුද්ධාගමේ වැදගත් මූලික ස්ථානයක් ලෙස පැවතිණි
බෝධිසත්ත්ව ප්‍රතිමාවේ හිසෙහි වූ කිරුළෙහි ගිනි දළු හැඩැති සැරසිලි අංගයන් ද දැකගත හැකි ය
මෙම ප්‍රතිමාව ආසන්න වශයෙන් උසින් සෙන්ටිමීටර 51.4ක් ද, පළලින් සෙන්ටිමීටර 35.6ක් ද සහ ඝනකම සෙන්ටිමීටර 36.2ක් ද ලෙස මිනුම්වලින් යුක්ත වේ
ගිනි සිළුවක් සහිත සැරසිලි අංගය ද සමග ප්‍රතිමාවේ සම්පූර්ණ උස සෙන්ටිමීටර 54.6ක් වේ
මේරි ග්‍රිග්ස් බර්ක් එකතුවේ තිබූ මෙම ප්‍රතිමාව 2015 වර්ෂයේ දී මේරි සහ ජැක්සන් බර්ක් පදනම විසින් එක්සත් ජනපදයේ නිව් යෝක් නගරයේ මෙට්‍රොපොලිටන් කලා කෞතුකාගාරය වෙත ප්‍රදානය කරන ලදී
මෙම ප්‍රතිමාව එසේ ප්‍රදානය කිරීමට පෙර සහ පසු එය මෙට්‍රොපොලිටන් කලා කෞතුකාගාරයේ අවස්ථා හතරක දී ප්‍රදර්ශනය කොට ඇත
ගැලරිය

ආශ්‍රේයයන්

වැඩිදුර කියවීමට

බාහිර සබැඳි
 මෙට්‍රොපොලිටන් කලා කෞතුකාගාර නිල වෙබ්පිටුව 
 කොරියානු කලා යුග - මේරි ග්‍රිග්ස් බර්ක් එකතුව, මේරි සහ ජැක්සන් බර්ක් පදනම 

කොරියානු කලාව
ජොසොන් රාජවංශය
කොරියානු බුදු දහම
ප්‍රියා වසුදේව් මණි අයියර් (උපත 1984 ජූනි 4) හෙවත් ප්‍රියාමණි යන වේදිකා නාමයෙන් හැඳින්වෙන්නේ කන්නඩ, මලයාලම්, දෙමළ, තෙලිඟු සහ හින්දි භාෂා චිත්‍රපයවල රංග‍නයේ යෙදෙන ඉන්දියානු චිත්‍රපට නිළියක සහ හිටපු නිරූපිකාවකි
කලාපීය ඉන්දියානු චිත්‍රපටවලින් සිය වෘත්තිය ‍ගොඩනගා ගත් ඇය වෙනස්-භාෂා චිත්‍රපටවලින් ජාතික චිත්‍රපට සම්මානයක් සහ ෆිල්ම්ෆෙයාර් සම්මාන තුනක් හිමි කරගෙන ඇත
බැංගලෝරයේ උපත ලබා හැදී වැඩුණු ප්‍රියාමණි චිත්‍රපට රංගන වෘත්තිය අවතීර්ණ වීමට පෙර නිරූපිකාවක ලෙස කටයුතු කළා ය
2003දී ඇය රංගන ක්ෂේත්‍රයට පිවිසියේ තෙලිඟු චිත්‍රපටයක් වූ එවරේ අටගාඩු (2003) චිත්‍රපටයේ ප්‍රධාන චරිතයක් නිරූපණය කිරීමෙනි
කෙසේනමුත් මෙම චිත්‍රපටය බොක්ස් ඔෆීස් අතින් සාර්ථක නොවී ය
ඇය පුළුල් අවධානයට ලක්වූයේ 2007දී දෙමළ චිත්‍රපටයක් වූ පරුතිවීරන් චිත්‍රපටයේ මුත්තලගු නම් ගම්බද යුවතියගේ චරිතය නිරූපණය කිරීම හේතුවෙනි
මේ වෙනුවෙන් ඇය හොඳම නිළිය සඳහා ජාතික චිත්‍රපට සම්මානය සහ හොඳම නිළිය සඳහා ෆිල්ම්ෆෙයාර් සම්මානය - දෙමළ යන සම්මාන හිමි කරගත්තා ය
එම වර්ෂයේම ඇය තෙලිඟු සිනමාව තුළ ආර්ථික අතින් සාර්ථකත්වයට පත්වූයේ එස්. එස්. රාජමෞලි අධ්‍යක්ෂණය කළ යමදොංගා චිත්‍රපටය තුළිනි
2008දී, ප්‍රියාමණි විචාරක පැසසුමට ලක්වූයේ මලයාලම් චිත්‍රපටයක් වූ තිරක්කතාහි මාලවිකා චරිතය නිරූපණය කිරීම නිසායි
ඒ වෙනුවෙන් ඇය හොඳම නිළිය සඳහා ෆිල්ම්ෆෙයාර් සම්මානය - මලයාලම් සම්මානය ද හිමි කරගත්තා ය
අනුයාත වර්ෂයේ දී, ඇය කන්නඩ චිත්‍රපට ක්ෂේත්‍රය වෙත ප්‍රවිෂ්ඨ වූයේ රාම් චිත්‍රපටය තුළිනි
මෙය ද ආර්ථික සහ විචාරක අතින් සාර්ථකත්වයට පත් විය
ප්‍රියාමණි ඇගේ බොලිවුඩ් ආගමනය සනිටුහන් කළේ මණි රත්නම්ගේ ද්වීභාෂා දෙමළ සහ හින්දි චිත්‍රපට යුගලක් වූ පිළිවෙලින් රාවන් සහ රාවණන් චිත්‍රපට තුළිනි
තායි චිත්‍රපටයක් වූ Alone පාදක කරගනිමින් 2012දී නිර්මාණය වූ චාරුලතා චිත්‍රපටය තුළ ඇය නිරූපණය කළ දෙබිඩි නිවුන් යුවතියන්ගේ චරිතය හේතුවෙන් ඇය විචාරක පැසසුම් ලද්දා ය
මේ හේතුවෙන් ඇයට ෆිල්ම්ෆෙයාර් සම්මාන උළෙලේ හොඳම නිළිය සම්මානය තෙවන වරටත් හිමි කරගැනීමට හැකි විය
මුල්කාලීන දිවිය
ප්‍රියාමණි උපත ලැබූයේ බැංගලෝරයේ දෙමළ භාෂා කථාකරන පවුලකට ය
ඇගේ දෙමාපියන් වූයේ වසුදේව මණි අයියර් සහ ලතා මණි අයියර් ය
පාසල් වියේ දී ඇය කාංචීපුරම් සේද, එරෝඩ් සේද සහ ලක්ෂ්මී සේද සඳහා නිරූපිකාවක ලෙස කටයුතු කළා ය
12වන පන්තියේ සිටින විට, දෙමළ අධ්‍යක්ෂක භාරතීරාජ විසින් ඇයව සිනමාවට හඳුන්වා දෙන ලදී
පාලක්කඩ්හි දෙමළ අයියර් පවුලකින් පැවතෙන ඇගේ පියාට කෙසෙල් ව්‍යාපාරයක් ඇත
තිරුවනාථපුරම්වලින් පවැත එන ඇගේ මව වන ලතාමණි හිටපු බැඩ්මින්ටන් ක්‍රීඩිකාවක වන අතර යුනියන් බැංකුවේ බැංකු කළමනාකාරිණියක විය
ඇගේ වැඩිමහල් සොයුරා වන විශාඛ් සිය පියාගේ කෙසෙල් ව්‍යාපාරයට දායක වෙමින් සිටියි
පාසල් කාලයේ දී ඇය විෂය බාහිර කටයුතු සහ ක්‍රීඩා සඳහා ක්‍රියාකාරීව දායක වී තිබේ
ඇය කර්ණාටක ගායිකාවක වන කමලා කෛලාස්ගේ මිණිපිරිය ද වේ
චිත්‍රපට නිළි විද්‍යා බාලන්ගේ ඥාති සොයුරියක වන ප්‍රියාමණි, පිළිවැයුම් ගායිකා මල්ගුඩි ශුභාගේ ලේලියක ද වේ
ප්‍රියාමණි සිය පාසල් අධ්‍යාපනය හදාළේ ශ්‍රී ඕරෝබින්දෝ අනුස්මරණ පාසල වෙතිනි
ඇය ජේ. සී. මාවතේ බිෂොප් කොට්න් විමෙන්’ස් කොලීජියට ද ඇතුළත් වී ඇත
සිය පාසල් අධ්‍යාපනය හැදෑරීමෙන් පසු, ප්‍රියාමණි මුද්‍රිත වෙළඳ දැන්වීම් සඳහා නිරූපිකාවක ලෙස පෙනීසිටියා ය
වර්තමානය වන විට, ප්‍රියාමණි මනෝවිද්‍යාව පිළිබඳ ශාස්ත්‍රවේදී උපාධිය හදාරමින් සිටින්නී ය
වෘත්තිය

මුල්කාලීන වෘත්තිය
ඇය සිය චිත්‍රපට වෘත්තිය ආරම්භ කළේ කණ්ගලාල් කෛතු සෙයි චිත්‍රපටයේ වසීගරන් සමග රංගනයේ යෙදෙමිනි
මෙය ඇගේ කොලිවුඩ් සම්ප්‍රාප්තිය ද විය
මෙම චිත්‍රපට බොක්ස් ඔෆීස් අතින් අසාර්ථක වූ අතර, අනුතරුව ඇය මලයාලම් සහ තෙලිඟු චිත්‍රපට කෙරෙහි යොමුවූයේ දෙමළ චිත්‍රපටවලින් ලැබෙන ආරාධනා මඳ වීම නිසායි
ඇය සිය තෙලිඟු සම්ප්‍රාප්තිය සනිටුහන් කළේ පෙල්ලයිනා කෝතලෝ චිත්‍රපටය තුළිනි
මෙහි ඇය සමග ජගපති බාබු චරිත නිරූපණය කළේ ය
මෙම චිත්‍රපටය හේතුවෙන් ප්‍රියාමණි ජනප්‍රියත්වයට පත් විය
ඇය දෙමළ චිත්‍රපට වෙත සිය යළි ආගමනය සනිටුහන් ක‍ළේ ජාත්‍යන්තර පැසසුමට පත් පරුතිවීරන් චිත්‍රපටය තුළිනි
අමීර් සුල්තාන් විසින් නිමවූ මෙහි ප්‍රධාන චරිතය නිරූපණය කළේ නවක නළු කාර්තික් සිවකුමාර් ය
අනතුරුව ඇය ජීවන් නම් නළුවා සමග ප්‍රධාන චරිත නිරූපණය කිරීමට තවත් දෙමළ චිත්‍රපටයකට අත්සන් තබා ඇත
පසුව ඇය මලයාලම් චිත්‍රපට ක්ෂේත්‍රයට පා තැබූයේ සත්‍යම් චිත්‍රපටය තුළිනි
නමුත් මෙම චිත්‍රපටයට හිමිවූයේ දුර්වල බොක්ස් ඔෆීස් ප්‍රතිචාරයන් ය
ඇය දෙමළ චිත්‍රපට අධ්‍යක්ෂකවරයකු මෙන්ම සිනෙමාරූපකයකු ද වන බාලු මහේන්ද්‍රාගේ 2005 චිත්‍රපටයක් වූ අදු ඔරු කාන කාලම් චිත්‍රපටය සමග සම්බන්ධ විය
මෙය මුදාහැරීමට පෙර බාබිත් පැවසූයේ "චිත්‍රපටය තුළ ප්‍රියාමණි විශිෂ්ට රංගනයක නියැළෙයි
ඇගේ ප්‍රතිභාව පුළුල් ඇගයුමට ලක්වනු ඇත" යනුවෙනි
අදු ඔරු කාන කාලම් විචාරක පැසසුමට ලක්වුවත්, බොක්ස් ඔෆීස් අතින් අසාර්ථක විය
කෙසේනමුත්, චිත්‍රපටයේ රංගන පතිභාව වෙනුවෙන් ඇය විචාරක පැසසුමට ලදුවා ය
2006දී, ප්‍රියාමණි තෙලිඟු චිත්‍රපටයක් වූ පෙල්ලෛනා කෝතලෝහි ප්‍රධාන චරිතයක් නිරූපණය කළා ය
මෙම චිත්‍රපටය සුපිරි සාර්ථකත්වයක් ලද අතර, අනතුරුව ඇයට තෙලිඟු චිත්‍රපට තුනකටම ආරාධනා හිමි විය
2007–වර්තමානය

අමීර් සුල්තාන් විසින් අධ්‍යක්ෂණය කළ 2007 වර්ෂයේ පරුතිවීරන් චිත්‍රපටය තුළින් ප්‍රියාමණි සිය රංගන ප්‍රතිභාව සනාථ කර පෙන්වූයේ ආර්ථික සාර්ථකත්වයක් ද සමගිනි
මෙහි ඇය සමග නවක නළු කාර්ති සිවකුමාර් ප්‍රධාන චරිත නිරූපණය සිදුකළේ ය
මදුරෛහි කුප්‍රකට තරුණ ගැමියකු පිළිබඳ මින් කියැවෙයි
විචාරක ඇගයුම් ලත් මෙම චිත්‍රපටය බොක්ස් ඔෆීස් වාර්තා තබමින් තිරගත වූයේ විස්මිත අයුරිනි
ප්‍රියාමණිගේ රංගන හැකියාව අවිවාදිතව පැසසුමට ලක් විය
මේ හේතුවෙන් ඇය ජාතික චිත්‍රපට සම්මානය, අනතුරුව දකුණු ෆිල්ම්ෆෙයාර් සම්මානය, තමිල් නාඩු ප්‍රාන්ත චිත්‍රපට සම්මානය සහ ආසියානු සහ අරාබි සිනමාව පිළිබඳ ඔෂීයන්ස් සිනේ‍ෆෑන් උළෙලේ සම්මානයක් ද හිමි කරගත්තා ය
2007දී ඇය තවත් ආර්ථික වශයෙන් සාර්ථක චිත්‍රපට දෙකකට දායකත්වය සැපයූවා ය
එනම් යමඩොංගා නම් තෙලිඟු චිත්‍රපටය සහ මලෛකෝට්ටෛ නම් දෙමළ චිත්‍රපටයයි
2008දී ඇය නැවත වරක් විචාරක පැසසුමට පාත්‍ර වූයේ මලයාලම් චිත්‍රපටයක් වූ තිරක්කථාහි ඇය නිරූපණය කළ චරිතය හේතුවෙනි
මෙය පසුකාලීන චිත්‍රපට නිළියක වූ ශ්‍රීවිද්‍යාගේ අරගලකාරී දිවිය පිළිබඳ කියැවෙන සත්‍ය චරිතයකි
ඇය නැවත වරක් සිය රංගන ප්‍රතිභාව වෙනුවෙන් ෆිල්ම්ෆෙයාර් සම්මානයක් හිමි කරගත්තා ය
2008 වසරේ ඇගේ එකම දෙමළ චිත්‍රපටය වූයේ තෝට්ට චිත්‍රපටයයි
2009දී ඇගේ දෙමළ චිත්‍රපට දෙකක් තිරගත විය
මේවා නම් මසාලා චිත්‍රපටයක් වූ ආරුමුගම් සහ මලයාලම් චිත්‍රපටයක් වූ Classmatesහි ප්‍රතිනිර්මාණය වූ නිනෛතාලේ ඉනික්කුම් චිත්‍රපටයයි
මින් පළමු චිත්‍රපටය ආර්ථික වශයෙන් අසාර්ථක විය
ඇගේ කුළුඳුල් කන්නඩ චිත්‍රපටය වූ රාම් ද ආර්ථික අතින් සාර්ථක විය
කෙසේනමුත් එම වසරේ නිකුත් වූ ඇගේ තෙලිඟු චිත්‍රපට තුනම, (ද්‍රෝනා, මිත්රුඩු, ප්‍රාවරඛ්‍යුඩු) බොක්ස් ඔෆීස් අතින් සාර්ථක වූයේ නැත
2010දී ඇය උපහාසාත්මක චිත්‍රපටයක් වූ ප්‍රාන්චියේට්ටන් ඇන්ඩ් ද සේන්ට් චිත්‍රපටයට සම්බන්ධ වූ අතර, 2005 සිට දීර්ඝතම-කාලයක් ධාවනය වූ මලයාලම් චිත්‍රපටය බවට එය පත් විය
චිත්‍රපටය තුළ ඇය නිරූපණය කළ මුම්බායි පාදක කරගත් අලංකරණ ශිල්පිනියගේ චරිතයට ෆිල්ම්ෆෙයාර් නිර්දේශයක් හිමි විය
අනතුරුව ඇය අධ්‍යක්ෂක මණි රත්නම්ගේ ද්වීභාෂා චිත්‍රපටයක් වූ  පිළිවෙලින් දෙමළ සහ හින්දි බසින් රාවණන් සහ රාවන් චිත්‍රපට සමග සම්බන්ධ වූවා ය
ඉන් මඳ කලකට පසු, බොලිවුඩ් අධ්‍යක්ෂක-නිෂ්පාදකවරයකු වූ රාම් ගෝපාල් වර්මා විසින් ඇයව සිය ත්‍රිභාෂා චිත්‍රපටය වූ රක්ත චාරිත්‍ර සඳහා සම්බන්ධ කරගන්නා ලදී
වර්මා විසින් ඇයව තෝරාගෙන තිබුණේ පරුතිවීරන් චිත්‍රපටයේ ජාතික සම්මාන හිමිවූ ඇගේ චරිතය දැකීමෙනි
ඇගේ කන්නඩ චිත්‍රපටයක් වූ විෂ්ණුවර්ධන චිත්‍රපටය බ්ලොක්බස්ටර් වාර්තා තබමින් තිරගත විය
පසුව ඇය අන්නා බොන්ඩ් සමග සම්බන්ධ විය
මෙම චිත්‍රපටය විචාරකයන් වෙතින් දුර්වල ප්‍රතිචාර ලද අතර, Rediffහි "2012 වසරේ වඩාත් කලකිරෙනසුලු කන්නඩ චිත්‍රපට" ලැයිස්තුවට එය ඇතුළත් කොට තිබිණි
එසේවුව ද, බොක්ස් ඔෆීස් අතින් එය සාර්ථක විය
ඇය බොලිවුඩ් චිත්‍රපටයක් වන චෙන්නායි එක්ස්ප්‍රස් සඳහා සිය නර්තන දායකත්වය ලබා දී ඇත
ඇය මලයාලම් චිත්‍රපටයක් වන The True Storyහි රූගත කිරීම් සඳහා සහභාගී වූවා ය
එසේම ඇය රංගන දායකත්වය සැපයූ චණ්ඩී තෙලිඟු චිත්‍රපටය නිදහස් සටන්කාමියකුගේ මිණිපිරියකගේ චරිතයක් ඇය නිරූපණය කළා ය
2014දී ඇය අම්බරීෂා නම් කන්නඩ චිත්‍රපටයේ රංගනයේ යෙදුණේ දර්ශන් සමග ය
2014දී, ඇය PETA දැන්වීම් ව්‍යාපාරයකට පෙනී සිටියේ කූඩු කළ ව්‍යාඝ්‍රයන් සිටින සත්ත්වෝද්‍යාන වර්ජනය කරන මෙන් ජනයාගෙන් ඉල්ලා සිටිමිනි
පෞද්ගලික දිවිය
2016 මැයි 27 දින පෞද්ගලික උත්සවයක දී ඇය මුස්තාෆා රාජ් සමග විවාහ ගිවිස ගත්තා ය
සම්මාන 
 හොඳම නිළිය සඳහා ජාතික චිත්‍රපට සම්මානය (2006) - පරුතිවීරන් - දෙමළ
 හොඳම නිළිය සඳහා තමිල් නාඩු ප්‍රාන්ත චිත්‍රපට සම්මානය (2006) - පරුතිවීරන්
 හොඳම නිළිය සඳහා ෆිල්ම්ෆෙයාර් සම්මානය - දෙමළ (2007) - පරුතිවීරන්
 හොඳම නිළිය සඳහා ෆිල්ම්ෆෙයාර් සම්මානය - මලයාලම් (2008) - තිරක්කථා
 හොඳම සහාය නිළිය සඳහා සැඬල්වුඩ් සතරු සම්මානය (2011) - විෂ්ණුවර්ධන
 හොඳම නිළිය සඳහා ෆිල්ම්ෆෙයාර් සම්මානය - කන්නඩ (2012) - චාරුලතා''

චිත්‍රපට නාමාවලිය

රූපවාහිනිය

ආශ්‍රේයයන්

බාහිර සබැඳි

 

ඉන්දියානු නිරූපිකාවෝ
21 වන සියවස තුළ ඉන්දියානු නිළියෝ
1984 උපත්
පාලක්කාඩ්හි නිළියෝ
මලයාලම් සිනමාවේ නිළියෝ
මලයාලි-නොවන කේරළවරු
තමිල් නාඩු ප්‍රාන්ත චිත්‍රපට සම්මාන ජයග්‍රාහකයෝ
ෆිල්ම්ෆෙයාර් සම්මාන දකුණ ජයග්‍රාහකයෝ
ජීවත්වන්නෝ
හොඳම නිළිය ජාතික චිත්‍රපට සම්මානය ජයග්‍රාහිකාවෝ
කන්නඩ සිනමාවේ නිළියෝ
දෙමළ සිනමාවේ නිළියෝ
මලයාලම් රූපවාහිනියේ නිළියෝ
තෙලිඟු රූපවාහිනියේ නිළියෝ
ඉන්දියානු රූපවාහිනී නිළියෝ
දෙමළ රූපවාහිනී නිළියෝ
බැංගලෝරයේ නිළියෝ
ඉන්දියානු චිත්‍රපට නිළියෝ
හින්දි සිනමා‍වේ නිළියෝ
කන්නඩ රූපවාහිනියේ නිළියෝ
තෙලිඟු සිනමාවේ නිළියෝ
එස්. එස්. රාජමෞලි (උපන් නාමය කෝඩුරි ශ්‍රීසෛල ශ්‍රී රාජමෞලි) යනුවෙන් හැඳින්වෙන්නේ ප්‍රධාන වශයෙන්ම තෙලිඟු සිනමාව සම්බන්ධයෙන් කටයුතු කරන ඉන්දියානු චිත්‍රපට අධ්‍යක්ෂකවරයකු සහ තිර රචකයෙකි
මුඛ්‍යධාරා මාධ්‍ය තුළ කටයුතු කළ ද, ඔහුගේ චිත්‍රපට සුවිශේෂීභාවයට පත්ව ඇත්තේ ඒවායේ ඇති තාක්ෂණික උපායයන් සහ කුසලතාව නිසාවෙනි
ඔහු ප්‍රචලිතව ඇත්තේ මගධීරා (2009), ඊගා (2012), කොටස් දෙකකින් යුත් බ්‍රසල්ස් අන්තර්ජාතික මනඃකල්පිත චිත්‍රපට උළෙලේ ප්‍රදර්ශනය කෙරුණු බාහුබලි
ද බිගිනිං (2015) සහ බ්‍රිතාන්‍ය චිත්‍රපට ආයතනයේ දී මංගල දර්ශනය ඇරඹි බාහුබලි 2
ද කන්ක්ලූෂන් (2017) වැනි අධි ෆැන්ටසි සෙලියුලොයිඩ් නිර්මාණ හේතුවෙනි
මින් බාහුබලි චිත්‍රපට ද්විත්වය ලොවපුරා සර්වකාලීන ඉහළම ආදායම ලබන ඉන්දියානු බහුභාෂා චිත්‍රපට මාලාව බවට පත්වූයේ ආසන්න වශයෙන් ක ඉහළම ආදායමක් උපයා ගනිමිනි
එම තෙලිඟු චිත්‍රපට මාලාවේ පළමු කොටස හොඳම වෘත්තාන්ත චිත්‍රපටය සඳහා ජාතික චිත්‍රපට සම්මානය හිමි කරගත් අතර, ඇමරිකානු විද්‍යා ප්‍රබන්ධ, ෆැන්ටසි සහ සංත්‍රාස චිත්‍රපට පිළිබඳ ඇකඩමිය වෙතින් ලබාදෙන හොඳම ෆැන්ටසි චිත්‍රපටය සඳහා සැටර්න් සම්මානය සඳහා ද නිර්දේශ විය
ඔහුගේ සෙසු නිර්මාණ අතරට ක්‍රීඩා නාට්‍යමය චිත්‍රපටයක් වන ස්යේ සහ ඉන්දියාවේ අන්තර්ජාතික චිත්‍රපට උළෙලේ දී මුඛ්‍යධාරා අංශයෙන් තිරගත වූ සමාජ ගැටලු චිත්‍රපටයක් වන වික්‍රමාර්කුඩු වැනි චිත්‍රපට අයත් ය
ඔහුගේ උද්වේග නාට්‍යමය චිත්‍රපට වූ මරියාද රාමණ්ණා, වික්‍රමාර්කුඩු සහ ඡත්‍රපති සාර්ථක ප්‍රතිචාර සමගින් නොයෙකුත් ඉන්දියානු භාෂාවලින් ප්‍රතිනිර්මාණය විය
රාජමෞලි විසින් සම්මාන ගණනාවක් හිමි කරගෙන ඇති අතර, එයට ජාතික චිත්‍රපට සම්මාන දෙකක්, ෆිල්ම්ෆෙයාර් සම්මාන ‍තුනක්, ප්‍රාන්ත නන්දි සම්මාන තුනක්, IIFA සම්මානයක් සහ 2012දී ලද ස්ටාර් වර්ල්ඩ් ඉන්ඩියාහි "වසරේ විනෝදාස්වාදකයා" යන සම්මාන ඇතුළත් ය
2016දී, ඔහුට ඉන්දියාවේ සිව්වන ඉහළම සිවිල් ගෞරව සම්මානය වූ පද්ම ශ්‍රී සම්මානය පිරිනැමුණේ කලා ක්ෂේත්‍රයෙන් ඔහුගේ දායකත්වය අගය කරමිනි
පෞද්ගලික දිවිය
රාජමෞලි උපත ලැබූයේ කර්ණාටකයේ රායිචූර්හි ය
කෙසේනමුත්, ඔහුගේ ස්වදේශික භූමිය වන්නේ ආන්ධ්‍රා ප්‍රදේශ්හි බටහිර ගෝදාවරී දිස්ත්‍රික්කයේ කොව්වූර් ය
ඔහු IVවන පන්තිය දක්වා කොව්වූර්හි අධ්‍යාපනය ලද අතර, එතරන් සිට අන්තර්මධ්‍ය පන්තිය තෙක් එලූරුහි අධ්‍යාපනය ලැබුවේ ය
ඔහුගේ පියා සහ සොහොයුරා ද චිත්‍රපට කර්මාන්තයේ නියැළුණු අය වූහ
මේ නිසා මඳ කාලයකට ඔහු කෝටගිරි වෙන්කටේස්වරා රාඕ සමග සහාය සංස්කාරකවරයකු ලෙස කටයුතු කළේ ය
ඔහු රාමා සමග විවාහ වූ අතර ඔවුනට දරුවන් දෙදෙනෙකි
එම දරුවන් දෙදෙනා වන්නේ රාමාගේ කලින් විවාහයේ දරුවා වන එස්. එස්. කාර්තිකේයා සහ පසුව ඔවුන් හදාගත් දියණියක වන එස්. එස්. මයූඛා ය
මේ දරුවන් දෙදෙනාම ඔහුගේ ජීව විද්‍යාත්මක දරුවන් නොවේ
ඔහු අදේවවාදියෙකි
වෘත්තිය

අන්තර්ජාතික පිළිගැනීම
රාජමෞලිගේ 2012 අත්හදාබැලීමේ ෆැන්ටසි චිත්‍රපටයක් වූ, ඊගා ලේ’එස්ට්‍රේන්ජ් චිත්‍රපට උළෙලේ දී විචාරක පැසසුමට භාජනය විය
මෙහි දෙමළ ප්‍රභේදය වූ නාන් ඊ 10වන චෙන්නායි අන්තර්ජාතික චිත්‍රපට උළෙලේ දී ප්‍රදර්ශනය කෙරිණි
මෙහි තෙලිඟු ප්‍රභේදය 8වන වාර්ෂික ටොරන්ටෝ ආෆ්ටර් ඩාර්ක් චිත්‍රපට උළෙලේ දී වඩාත් නියම චිත්‍රපටය, හොඳම විශේෂ ප්‍රයෝග, හොඳම ප්‍රහසනය, හොඳම සටන්, සමූහයක් සමග නැරඹිය හැකි හොඳම චිත්‍රපටය, හොඳම සංස්කරණය, හොඳම දුෂ්ටයා සහ හොඳම වීරයා සම්මාන හිමි කරගත්තේ ය
තෙලිඟු ප්‍රභේදය 2013 කෑන්ස් චිත්‍රපට උළෙල, 16වන ෂැංහයි ජාත්‍යන්තර චිත්‍රපට උළෙලේ පැනොරාමා අංශය සහ පුචොන් අන්තර්ජාතික මනඃකල්පිත චිත්‍රපට උළෙලේ දී ප්‍රදර්ශනය කෙරිණි
බ්‍රසීලයේ ෆැන්ටාස්ටෝආ චිත්‍රපට උළෙලේ දී මෙම චිත්‍රපටයට හොඳම කලා අධ්‍යක්ෂණය සම්මානය හිමි විය
මැඩ්‍රිඩ් අන්තර්ජාතික චිත්‍රපට උළෙලේ දී මෙය හොඳම චිත්‍රපටය, හොඳම සිනෙමාරූපකයා, හොඳම විශේෂ ප්‍රයෝග, හොඳම සංගීත නිර්මාපකයා, හොඳම සංස්කාරක සහ හොඳම සහාය නළුවා ඇතුළු සම්මාන හයක් දිනාගත්තේ ය
2015දී, ඔහු විසින් බාහුබලි
ද බිගිනිං අධ්‍යක්ෂණය කළ අතර, මෙය දෙවන ගෝලීය ඉහළම සර්වකාලීන දළ ආදායම ලබන ඉන්දියානු චිත්‍රපටය බවට පත් විය
එසේම මෙය ඉන්දියාව තුළ ඉහළම සර්වකාලීන දළ ආදායම වාර්තා කළ චිත්‍රපටය ද වේ
මෙම වීරකථා චිත්‍රපටය නිර්මාණය කිරීම පිළිබඳ ඉන්දියානු සිනමාව වසර 100ක් සම්පූර්ණ වීම නිමිත්තෙන් සංජීව් භාස්කර් විසින් අධ්‍යක්ෂණය කළ BBC වාර්තා වැඩසටහනට ද ඇතුළත් කෙරිණි
චිත්‍රපටය රූගත කෙරුණේ ඇරී ඇලෙක්සා XT කැමරාවක් භාවිතයෙන් වන අතර, මෙය රාජමෞලි විසින් ඩිජිටල් කැමරාවක් භාවිතයෙන් රූගත කළ පළමු චිත්‍රපටය ද විය
රාජමෞලිගේ නිර්මාණ The Hollywood Reporter, The Guardian, සහ The Huffington Post මගින් ඇගයීමට ලක් කරන ලදී
මෙම චිත්‍රපටය ඇමරිකා එක්සත් ජනපදයේ ලොස් ඇන්ජලීස්හි විද්‍යා ප්‍රබන්ධ, ෆැන්ටසි සහ සංත්‍රාස චිත්‍රපට ඇකඩමියේ 42වන සැටර්න් සම්මාන උළෙලේ ප්‍රවර්ග හතරකින් නිර්දේශ විය
ද බිගිනිං චිත්‍රපටය බුසන් ජාත්‍යන්තර චිත්‍රපට උළෙලේ විවෘත සිනමා ධාරාවෙන්, හේග් ඉන්සියානු චිත්‍රපට උළෙල, ස්පාඤ්ඤයේ සිට්ගේස් චිත්‍රපට උළෙල, ප්‍රංශයේ යුටෝපියේල්ස් චිත්‍රපට උළෙල, තායිවානයේ තායිපේහි ගෝල්ඩන් හෝර්ස් චිත්‍රපට උළෙල, එස්තෝනියාවේ ටැලීන් බ්ලැක් නයිට්ස් චිත්‍රපට උළෙල, පැරීසියේ ලේ’එස්ට්‍රේන්ජ් ජාත්‍යන්තර චිත්‍රපට උළෙල, පෝලන්තයේ ෆයිව් ෆ්ලේවර්ස් චිත්‍රපට උළෙල, හොනලුලුහි හවායි අන්තර්ජාතික චිත්‍රපට උළෙල, බෙල්ජියමේ බ්‍රසල්ස්හි බ්‍රසල්ස් අන්තර්ජාතික මනඃකල්පිත චිත්‍රපට උළෙල, සහ කෑන්ස් චිත්‍රපට උළෙලේ දී ප්‍රදර්ශනය කෙරිණි
මුඛ්‍යධාරාව

කේ. රාඝවේන්ද්‍ර රාඕගේ මගපෙන්වීම යටතේ ඊනාඩු රූපවාහිනිය වෙනුවෙන් රාජමෞලි තෙලිඟු සෝප් ඔපෙරා අධ්‍යක්ෂණය කිරීම ඇරඹී ය
ඔහු විසින් රූගත කළ පළමු තෙලිඟු චිත්‍රපටය වූයේ 2001දී තිරගත වූ Student No
1 චිත්‍රපටයයි
ඔහුගේ Jr
NTR දැවැන්ත සාර්ථකත්වය ලැබී ය
රාජමෞලිට සිය දෙවන චිත්‍රපටය තිරගත කිරීමට වසර දෙකක් ගතවූ අතර, සිංහාඩ්රි නම් එම චිත්‍රපටය බ්ලොක්බස්ටරයක් විය
Student No
1 සහ සිංහාඩ්රි අතර වසර දෙකක කාලය තුළ රාජමෞලි මලයාලම් සුපිරි තරුවක වූ මෝහන්ලාල් සමග සිය ප්‍රථම මිත්‍යා චිත්‍රපටය නිර්මාණය සැලසුම් කළ නමුත් එය ක්‍රමයෙන් අතපසු විය
2015දී, පසුව බාහුබලිහි කලා අධ්‍යක්ෂක ලෙස කටයුතු කළ සහාය කලා අධ්‍යක්ෂක මනු ජගත් විසින් අත්හැර දැමූ මෝහන්ලාල් ව්‍යාපෘතියට තමන් නිර්මාණය කළ දළ සටහන් කිහිපයක් මුදාහළේ ය
රාජමෞලිගේ තෙවන චිත්‍රපටය වූ ස්යේහි ප්‍රධාන චරිත නිරූපණය කළේ නිතින් සහ ජෙනීලියා ඩි’සූසා විසිනි
රග්බි ක්‍රීඩාව පාදක කරගත් මෙම චිත්‍රපටය ටොලිවුඩයේ එම ප්‍රභේදයේ පළමු චිත්‍රපටය විය
මෙම චිත්‍රපටය රාජමෞලි සහ කේ. කේ. සෙන්තිල් කුමාර් එක්ව කටයුතු කළ ප්‍රථම අවස්ථාව ද විය
ඔහුගේ ඊළඟ නිර්මාණය වූ ඡත්‍රපති තුළින් රාජමෞලි ප්‍රේක්ෂක හැඟීම් පුබුදුවාලීමට සමත් විය
මෙහි එම්. එම්. කීරවානිගේ සංගීත නිර්මාණය සහ සෙන්තිල් කුමාර්ගේ සිනෙමාරූපණය චිත්‍රපටයේ සාර්ථකත්වයට ඉවහල් විය
සිය ඊළඟ චිත්‍රපටය වූ වික්‍රමාර්කුඩු තුළ රාජමෞලි රවිතේජා සමග කටයුතු කළේ ය
මෙම චිත්‍රපටය දැවැන්ත සාර්ථකත්වයක් ලද අතර, එය හින්දි බසින් රවුඩි ‍රතෝර් ලෙස ප්‍රතිනිර්මාණය වූයේ ප්‍රභූ දේවා සහ අක්ෂේ කුමාර් ප්‍රධාන චරිත නිරූපණය කරමිනි
දෙමළ බසින් මෙය සිරුතෛ ලෙස ප්‍රතිනිර්මාණය වූ අතර, මෙහි කන්නඩ ප්‍රතිනිර්මාණය වූ වීර මදාකාරිහි ප්‍රධාන චරිතය නිරූපණය කළේ සුදීප් විසිනි
අනතුරුව ඔහු සමාජ-ෆැන්ටසි චිත්‍රපටයක් වූ යමඩොංගා චිත්‍රපටය අධ්‍යක්ෂණය කළේ ය
ඔහුගේ ඊළඟ චිත්‍රපටය වූයේ එතෙක් තෙලිඟු සිනමාවේ දැවැන්තම චිත්‍රපටය වූ මගධීරා චිත්‍රපටයයි
රාම් චරන් තේජා විසින් ප්‍රධාන චරිත නිරූපණය කළ මගධීරා තෙලිඟු සිනමාවේ ඉහළම ආර්ථික සාර්ථකත්වයක් ලද චිත්‍රපට අතුරින් එකකි
මෙම චිත්‍රපටය වෙනුවෙන් ඔහු හොඳම අධ්‍යක්ෂක සඳහා නන්දි සම්මානය සහ හොඳම අධ්‍යක්ෂක සඳහා ෆිල්ම්ෆෙයාර් සම්මානය - තෙලිඟු යන සම්මාන හිමි කරගත්තේ ය
මෙම චිත්‍රපටය හොඳම නර්තන රචනය සඳහා ජාතික චිත්‍රපට සම්මානය ද හිමි කරගත්තේ ය
ඔහුගේ ප්‍රහසන සංත්‍රාස චිත්‍රපටක් වූ මරියාද රාමණ්ණා (2010) හින්දි බසින් "සන් ඔෆ් සර්දාර්" ලෙස ප්‍රතිනිර්මාණය විය
මා ටීවී නාළිකාවේ ජනප්‍රිය වැඩසටහනක් වන මී ස්ටාර් වැඩසටහනේ දී රාජමෞලි පැවසූයේ තමන් අධ්‍යක්ෂණය කළ සියලු චිත්‍රපට අතුරින් තමන් පෞද්ගලිකව වඩාත්ම ප්‍රිය කරන චිත්‍රපටය මරියාද රාමණ්ණා බවයි. ඉන්දියානු චිත්‍රපට ඉතිහාසය තුළ ඔහු මහා අධ්‍යක්ෂකවරයකු ලෙස සැලකේ.

චිත්‍රපට නාමාවලිය

සම්මාන සහ නිර්දේශ
 ජාතික චිත්‍රපට සම්මාන
 හොඳම වෘත්තාන්ත චිත්‍රපටය සඳහා ජාතික චිත්‍රපට සම්මානය - බාහුබලි
ද බිගිනිං (2015)
 හොඳම තෙලිඟු වෘත්තාන්ත චිත්‍රපටය සඳහා ජාතික චිත්‍රපට සම්මානය - ඊගා (2012)

 ෆිල්ම්ෆෙයාර් සම්මාන
 හොඳම අධ්‍යක්ෂක සඳහා ෆිල්ම්ෆෙයාර් සම්මානය - තෙලිඟු - මගධීරා (2009)
 හොඳම අධ්‍යක්ෂක සඳහා ෆිල්ම්ෆෙයාර් සම්මානය - තෙලිඟු - ඊගා (2012)
 හොඳම අධ්‍යක්ෂක සඳහා ෆිල්ම්ෆෙයාර් සම්මානය - තෙලිඟු - බාහුබලි
ද බිගිනිං (2015)

නන්දි සම්මාන
 හොඳම අධ්‍යක්ෂක සඳහා නන්දි සම්මානය - මගධීරා (2009)
 හොඳම අධ්‍යක්ෂක සඳහා නන්දි සම්මානය - ඊගා (2012)
 හොඳම තිර රචකයා සඳහා නන්දි සම්මානය - ඊගා (2012)

1වන අයිෆා උත්සවම්
 හොඳම අධ්‍යක්ෂක සඳහා IIFA සම්මානය (තෙලිඟු) - බාහුබලි
ද බිගිනිං (2015)

සිනේමා සම්මාන
 හොඳම අධ්‍යක්ෂක - මගධීරා (2009)
 හොඳම අධ්‍යක්ෂක - බාහුබලි
ද බිගිනිං (2015)

ආශ්‍රේයයන්

බාහිර සබැඳි 
 
 

 ෆිල්ම්ෆෙයාර් සම්මාන දකුණ ජයග්‍රාහකයින්
ඉන්දියානු චිත්‍රපට අධ්‍යක්ෂකවරුන්
ජීවත්වන්නෝ
නන්දි සම්මාන ජයග්‍රාහකයින්
ජාතික චිත්‍රපට සම්මාන (ඉන්දියාව) ජයග්‍රාහකයින්
කලාව තුළ පද්ම ශ්‍රී සම්මානලාභීන්
තෙලිඟු චිත්‍රපට අධ්‍යක්ෂකවරුන්
තෙලිඟු ජනයා
බටහිර ගෝදාවරි දිස්ත්‍රික්කයේ ජනයා
රායිචූර් දිස්ත්‍රික්කයේ ජනයා
සුසෑන් බර්නර්ට් යනු ප්‍රධාන වශයෙන්ම විවිධ භාෂාවලින් යුත් ඉන්දියානු චිත්‍රපටවල රංගනයේ යෙදන ජර්මනියේ උපන් නිළියකි
ඇය No Problem, Honeymoon Travels Pvt
වැනි චිත්‍රපටවල සහ 7 RCR සහ ඒක් හසාරොන් මේන් මේරි බෙහ්නා හේ වැනි රූපවාහිනී කතාමාලා සඳහා සිය රංගන දායකත්වය සපයා ඇත
ඇය ප්‍රංශ, ඉතාලි, ස්පාඤ්ඤ සහ හින්දි භාෂා කථා කරන්නී ය
මීට අමතරව ඇය කලර්ස් ටීවී නාළිකාවේ ඓතිහාසික කතාමාලාවක් වන චක්‍රවර්තින් අශෝක සම්රාට් කතාමාලාවේ ද චරිත නිරූපණය කළ අතර ඒ හේතුවෙන් ඇය පැසසුමට ලක් විය
එසේම ඇය ස්ටාර් ප්ලස් නාළිකාවේ කතාමාලාවක් වන යේ රිෂ්තා ක්‍යා කෙහ්ලාතා හේ කතාමාලාවට ද සිය දායකත්වය සැපයූවා ය
මුල්කාලීන දිවිය සහ වෘත්තිය
බර්නර්ට් පැවතෙන්නේ ජර්මනියේ ඩෙට්මෝල්ඩ් ප්‍රදේශයෙනි
ඇගේ මව වන මොනිකා සහ පිවා මිචෙල් ජර්මනියේ ලින්ඩෝ ප්‍රදේශයේ දිවි ගෙවයි. 16වන වියේ දී ඇය තුන්-අවුරුදු රංගන පාඨමාලාවක් හැදෑරූවා ය
ඇය ජර්මනියේ බර්ලින්හි හෙයඩ්‍ලට් ඩයල් යටතේ රංගනය ඉගෙන ගත්තා ය
ඇය පුහුණු බැලේ නර්තන ශිල්පිනියක ද වේ
මීට අමතරව ඇය ඇමරිකානු නිෂ්පාදිකාවක සහ නිළියක වන සුසෑන් බැට්සන් යටතේ බර්ලිනයේ දී පාඨමාලාවක් ද හදාරා ඇත